राज्य के कई हिस्सों में दिखने लगा है शीतलहर असर, अब बढ़ेगी ठंड\nभोपाल। मध्य प्रदेश में भोपाल सहित राज्य के कई हिस्सों में रविवार सुबह धूप खिली रही। मौसम विभाग ने आगामी 24 घंटों के दौरान शहडोल संभाग के अलावा छिंदवाड़ा, मंडला, बालाघाट, रीवा, सीधी सिंगरौली, दमोह जिले सहित राज्य के कई हिस्सों में शीतलहर चलने से ठंड बढ़ने की संभावना जताई है। भोपाल का रविवार को न्यूनतम तापमान 11.9 डिग्री, इंदौर का 12.4 डिग्री, ग्वालियर का 12.4 डिग्री और जबलपुर का 11.8 डिग्री सेल्सियस दर्ज किया गया।\nनोटबंदी के बाद मोदी ने पहली बार की मन की बात, हरदा के आशीष का किया जिक्र\nभोपाल/हरदा।नोटबंदी के फैसले के बाद प्रधानमंत्री मोदी पहली बार मन की बात के जरिए देशवासियों से रूबरू हुए। यह 26वीं बार है, जब पीएम ने देश से मन की बात की हैं। इस दौरान प्रधानमंत्री ने मध्य प्रदेश के हरदा जिले के आशीष पारे का भी जिक्र किया। पीएम मोदी ने कहा कि आशीष ने नोटबंदी की तारीफ करते हुए पीएम को फोन किया था। पीएम को किए फोन में आशीष पारे ने कहा कि- सर नमस्ते मेरा नाम आशीष पारे है। मैं ग्राम सिराली जिला हरदा, मध्य प्रदेश का एक आम नागरिक हूं।\nअब डाकघरों से भी बनेंगे पासपोर्ट\nभोपाल।पासपोर्ट बनवाने के लिए आवेदकों को अब पासपोर्ट सेवा केंद्र (पीएसके) के भरोसे नहीं रहना पड़ेगा। जल्द ही प्रदेश के मुख्य डाकघरों में पासपोर्ट बनने लगेंगे। दरअसल विदेश मंत्रालय ने डाक घरों के माध्यम से पासपोर्ट बनवाने का निर्णय लिया है। इसके लिए मंत्रालय ने कार्ययोजना तैयार कर ली है। इसके लिए प्रदेश के डाकघरों को चिह्नित किए जाने का काम शुरू हो गया है। उधर, मंत्रालय द्वारा लिए गए निर्णय का विरोध करते हुए ऑल इंडिया पासपोर्ट स्टॉफ एसोसिएशन ने इसका विरोध किया है।\n'टॉइलट' से छोटा ब्रेक लेकर यहां CM हाउस में बच्चों के बीच पहुंचे अक्षय कुमार\nभोपाल। फिल्म अभिनेता अक्षय कुमार शनिवार को अचानक भोपाल पहुंचे। उनके साथ निर्देशक आर. बाल्की के अलावा निर्माता रजनीश खनूजा और अनिल नायडू भी मौजूद थे। सीएम शिवराज सिंह चौहान ने ट्वीट करके इसकी जानकारी दी। बाल्की और अक्षय चार्टड प्ले से भोपाल आए थे। अक्षय इन दिनों मथुरा के नंदगांव में टॉइलट: एक प्रेम कथाशूट कर रहे हैं। वे वहां से भोपाल पहुंचे। उन्होंने मुख्यमंत्री शिवराज सिंह चौहान से CM हाउस में मुलाकात की।\nसांची मेंं गूंजा बुद्धम शरणम् गच्छामि का संदेश\nभोपाल। 64वें सांची महोत्सव के दूसरे दिन रविवार को सांची स्तूप परिसर में पर्यटकों को नि:शुल्क प्रवेश दिया गया। पर्यटकों को प्रवेश के लिए टिकट नहीं लेना पड़ा। महोत्सव के दौरान देश-विदेश से यहां 70 हजार से अधिक लोगों पहुंचे थे। इनमें थाईलैंड, कम्बोडिया, वियतनाम, श्रीलंका और भूटान के बौद्ध अनुयायी भी शामिल हैं। महाबोधि सोसायटी आफ श्रीलंका की ओर से आयोजित इस कार्यक्रम के दौरान चैत्यगिरी विहार में विशेष पूजा-अर्चना का आयोजन किया गया।\nभोपाल : जनसम्पर्क मंत्री डॉ. नरोत्तम मिश्रा ने कहा है कि मानव जीवन अमूल्य है और मानव जीवन की रक्षा के लिये जो रक्तदान करता है, वह सबसे बड़ा पुण्य प्राप्त करता है। रक्तदान ही सबसे बड़ी मानव सेवा है। डॉ. मिश्रा ने यह बात दतिया के जिला चिकित्सालय में आयोजित रक्तदान शिविर में कही। शिविर वैश्य महासभा, एचडीएफसी बैंक तथा विजयकाली मंदिर के संयुक्त प्रयास से लगाया गया था। शिविर में 50 युवा ने रक्तदान कर मानव सेवा की मिसाल पेश की। डॉ. मिश्रा ने रक्तदाताओं को धन्यवाद ज्ञापित कर प्रमाण-पत्र देकर सम्मानित किया।\nभोपाल में स्थापित होगा राष्ट्रीय डाटा सेंटर\nभोपाल : भारत सरकार ने राष्ट्रीय स्तर का डाटा सेंटर स्थापित करने के लिए भोपाल का चयन किया है। यह जानकारी मुख्य सचिव श्री बसंत प्रताप सिंह के समक्ष राष्ट्रीय सूचना एवं विज्ञान केंद्र (एनआईसी) के प्रस्तुतिकरण में दी गई। एन.आई.सी. के प्रदेश प्रमुख श्री आर.आर. राणे ने बताया की ई-गर्वनेंस के अंतर्गत सुविधाओं का लगातार विस्तार किया जा रहा है।\nदेश में पहली बार कन्सोलिडेटेड बिलिंग प्रणाली\nभोपाल : देश में पहली बार कन्सोलिडेटेड (संयुक्त) बिलिंग प्रणाली की शुरूआत मध्य क्षेत्र विद्युत वितरण कंपनी द्वारा की गई है। इससे उन उपभोक्ताओं को सहूलियत होगी, जिनके एक ही नाम से अलग-अलग स्थान पर एक से अधिक एलटी (निम्न दाब) कनेक्शन हैं। ऐसे उपभोक्ता अपने सभी बिलों का भुगतान एक ही ट्रांजेक्शन से कर सकेंगे। मध्य क्षेत्र विद्युत वितरण कंपनी की वेबसाइट www.mpcz.co.in पर इसका लिंक दिया गया है।\nभोपाल : जनसंपर्क, जल-संसाधन तथा संसदीय कार्य मंत्री डॉ. नरोत्तम मिश्रा ने वरिष्ठ पत्रकार श्री दिलीप पडगांवकर के अवसान पर गहरा दुख व्यक्त किया है। मंत्री डॉ. मिश्रा ने कहा कि श्री दिलीप पडगांवकर ने अंग्रेजी पत्रकारिता के क्षेत्र में अपनी अमूल्य सेवाएँ दीं। जनसंपर्क मंत्री डॉ. मिश्रा ने दिवंगत श्री पडगांवकर को श्रद्धांजलि और उनकी आत्मा की शांति के लिए ईश्वर से विनती की है।\nमध्यप्रदेश को पशुपालन में आज मिलेंगे दो राष्ट्रीय पुरस्कार\nभोपाल : मध्यप्रदेश के पशुपालन विभाग को दो राष्ट्रीय पुरस्कार मिलेंगे। राष्ट्रीय दुग्ध दिवस पर दुग्ध उत्पादन में देश में चौथा स्थान हासिल करने और भोपाल स्थित सीमन स्टेशन के उत्कृष्ट कार्यों के लिये प्रदेश में यह पुरस्कार मिले हैं। केन्द्रीय कृषि एवं किसान कल्याण मंत्री श्री राधामोहन सिंह 26 नवम्बर को नई दिल्ली में आयोजित एक समारोह में ये पुरस्कार प्रदान करेंगे।\nमध्यप्रदेश नौसेना की बोट की नीलामी 29 नवम्बर को\nभोपाल : मध्यप्रदेश की नौसेना इकाई, एनसीसी द्वारा उपयोग की गयी 13 बोट की नीलामी की जा रही है। यह नीलामी छोटे तालाब स्थित बोट पुल पर 29 नवम्बर की सुबह 11 बजे की जायेगी। इस संबंध में अधिक जानकारी के लिये मोबाइल नम्बर 9388750006 और 8602932059 पर सम्पर्क किया जा सकता है।\nकरीब डेढ़ घंटे मौत के मुंह में यूं फंसे रहे ड्राइवर-क्लीनर, बगल से निकली थीं रॉड\nभोपाल। इटारसी में एक्सीडेंट के बाद ट्रक में फंसे ड्राइवर-क्लीनर की जान बचाने दर्जनों लोगों ने अपनी जान लड़ा दी। करीब डेढ़ घंटे कड़ी जद्दोजहद के बाद दोनों को सुरक्षित बाहर निकाल लिया गया। हालांकि काफी देर तक ट्रक में फंसे रहने के कारण उनका शरीर जकड़ गया। लिहाजा उन्हें होशंगाबाद जिला अस्पताल में भर्ती कराया गया है। इटारसी में NH 63 पर भैरो मंदिर के पास इटारसी से होशंगाबाद की ओर जा रहा ट्रक क्रमांक RJ-11-GA-6860 एक ऑटो को बचाने के चक्कर में रांग साइड सड़क से उतर गया।\nIAS अफसरों का आयोजन 'सर्विस मीट' 16 से 18 दिसंबर तक\nभोपाल। मप्र के IAS अधिकारियों का गेट-टू-गेदर यानि सर्विस मीट 16-18 दिसंबर तक होगी। इसमें वर्तमान अफसर2हजार, जबकि रिटायर्ड 1500 रुपए जमा कराकर रजिस्ट्रेशन करा सकते हैं। पंजीयन मप्र विद्युत वितरण कंपनी के CMD विवेक पोरवाल के पास जमा कराई जा सकेगी। तीन दिवसीय आयोजन के लिए विभिन्न समितियों का गठन किया गया है। मुख्य आयोजन समिति में संजय शुक्ला, वसीम अख्तर, कल्पना श्रीवास्तव, रश्मी अरुण शमी, पीएस हरिरंजन राव, फैज अहमद किदवई, संदीप यादव....\nहबीबगंज पर बम की सूचना से हड़कंप, निकली अफवाह\nभोपाल।हबीबगंज स्टेशन के प्लेटफार्म नंबर-3 पर हबीबगंज-कुर्ला एक्सप्रेस में शुकवार को बम की सूचना के बाद हड़कंप मच गया। फौरन डॉग स्क्वायड और बम निरोधक दस्ते को बुलाया गया। हालांकि यह सूचना एक अफवाह निकली। पुलिस के मुताबिक, ट्रेन की सफाई के दौरान सफाई कर्मचारी अनिल सूर्यवंशी को ढाई फीट लंबी रॉड दिखाई दी। उसे देखकर वह डर गया। फौरन पुलिस को सूचित किया गया। बाद में जांच-पड़ताल के बाद बम जैसी कोई चीज नहीं मिली।\nआज की रात हो सकती है सीजन की सबसे सर्द, दो रातों से 11.7 पर स्थिर है पारा\nभोपाल।नवंबर के आखिरी दिनों में राजधानी में ठंड बढ़ने लगी है। दो दिन से रात में पारा 11.7 डिग्री पर स्थिर है। मौसम वैज्ञानिकों का कहना है कि शुक्रवार की रात सीजन की सबसे सर्द रात हो सकती है। पारा 11 डिग्री पर पहुंचने का अनुमान है। इस सीजन में अभी तक रात का सबसे कम तापमान 11.6 डिग्री दर्ज किया गया था। इस बार मौसम के तेवर अक्टूबर के अंत से ही सर्द हैं। 30 अक्टूबर को दीपावली की रात सीजन में पहली बार पारा 14 डिग्री पर पहुंचा था। ऐसा होते ही अक्टूबर में ठंड का तीन साल का रिकार्ड टूटा था।\nCM साढ़े चार घंटे कोर्ट में रहे मौजूद, किया क्रॉस क्विश्चंस का सामना\nभोपाल। कांग्रेस के मुख्य प्रवक्ता केके मिश्रा पर मानहानि के दो साल पुराने केस में मुख्यमंत्री शिवराज सिंह चौहान शुक्रवार को जस्टिस काशीनाथ सिंह की अदालत में बयान दर्ज कराने पहुंचे। वे करीब 11 बजे जिला कोर्ट पहुंचे। सीएम करीब साढ़े चार घंटे से कोर्ट में मौजूद रहे। केके मिश्रा ने मुख्यमंत्री और उनकी पत्नी साधना सिंह पर भ्रष्टाचार के गंभीर आरोप लगाए थे। इसी मामले में शिवराज सिंह शुक्रवार को जिला कोर्ट में अपने बयान दर्ज कराने पहुंचे। इस दौरान केके मिश्रा के वकील अजय गुप्ता ने उनसे कई क्रॉस क्विश्चन किए।\nफर्जी दस्तावेजों के आधार पर चाहते थे आर्मी की नौकरी\nभोपाल। फर्जी दस्तावेजों के आधार पर आर्मी में भर्ती देने लिए भोपाल पहुंचे सात युवकों को पुलिस ने गिरफ्तार किया है। सभी आरोपी उत्तर प्रदेश राज्य के निवासी हैं। वह बुधवार को भोपाल पहुंचे थे और यहां एक प्राइवेट होटल में रुके थे। इसी दौरान पुलिस ने उन्हें गिरफ्तार कर लिया। तलैया पुलिस से मिली जानकारी के अनुसार बुधवार को तलैया इलाके के होटल सम्राट से सात युवकों को पकड़ा गया है। पकड़ाए गए युवकों में संतोष लोधी, दिलीप वर्मा, राहुल शर्मा, सचिन, दीपक, सुमित, अभय के नाम शामिल है।\nइज्तिमा: देश-विदेश की 50 से अधिक जमातें पहुंची भोपाल\nभोपाल। बैरसिया रोड स्थित घासीपुरा में 69वें तीन दिवसीय आलमी तब्लीगी इज्तिमा की शुरुआत 26 नवंबर को फजिर की नमाज के साथ होगी। रविवार को यहां इज्तिमाई निकाह होंगे। सोमवार को सामूहिक दुआ के साथ इसका समापन होगा। इसमें शामिल होने देश-विदेश की अब तक 50 से अधिक जमातें आ चुकी हैं। इज्तिमा की सुरक्षा व्यवस्था में एक हजार से अधिक पुलिसकर्मी व 2500 ट्रैफिक वालिंटियर्स तैनात रहेंगे। सीएम शिवराज सिंह चौहान ने अफसरों से कहा कि वे सभी तैयारियां समय सीमा में पूरी कर लें।\nसिर पर पड़ा गृहस्थी का बोझ, तो कपल ने अमीर बनने किया ये\nभोपाल/बैतूल। चेन स्नेचिंग की घटना को अंजाम देने वाले युवक-युवती को बैतूल पुलिस ने गुरुवार को अदालत में पेश किया। दोनों को पुलिस ने पाढर और शाहपुर के बीच घेराबंदी कर पकड़ा था। दोनों ने तीन दिन में चार महिलाओं के गले से मंगलसूत्र खींचा थआ। आरोपी पति-पत्नी भोपाल के रहने वाले हैं। आर्थिक तंगी के चलते दोनों ने यह रास्ता अपनाया। पुलिस ने इनके पास से 75 हजार के मंगलसूत्र और एक पल्सर बाइक जब्त की है।\nभोपाल जेल ब्रेक: सिमी आतंकियों की कब्र पर लिखा 'शहादत', पुलिस अभी तक अनजान\nखंडवा/इंदौर.भोपाल सेंट्रल जेल से भागे 8 आतंकियों की कब्र पर शहादत लिखे जाने का मामला सामने आया है। पिछले महीने अक्टूबर में भोपाल जेल से 8 आतंकी फरार हुए थे, जिन्हें करीब9घंटे बाद एक एनकाउंटर में मार गिराया गया था। इनमें से पांच आतंकी मध्यप्रदेश के खंडवा के रहने वाले थे। खंडवा में जहां इन पांचों आतंकियों की दफनाया गया, वहां कब्र पर अब ग्रेनाइट पत्थर लगाकर चमकदार अक्षरों से शहादत लिखा गया है। बताया जा रहा है कि एसपी और शहर के काजी भी इस बात से अंजान हैं।\nदुकानों पर राशन न मिलने से फिर भड़की पब्लिक, पुलिस ने पार्षद को किया अरेस्ट\nभोपाल। पीडीएस दुकानों पर गुरुवार को फिर पब्लिक का गुस्सा फूट पड़ा। नेहरू नगर में पार्षद मोनू सक्सेना के साथ पहुंची भीड़ ने प्रशासन का पुतला फूंकने का प्रयास किया। इस दौरान पुलिस से कांग्रेस कार्यकर्ताओं की झूमाझटकी हो गई। बाद में पुलिस ने पार्षद सहित करीब 20 कार्यकर्ताओं को गिरफ्तार किया है। नेहरू नगर में पार्षद मोनू सक्सेना के नेतृत्व में बड़ी संख्या में पहुंचे कांग्रेस कार्यकर्ताओं ने प्रदर्शन किया। इस दौरान जब उन्होंने प्रशासन का पुतला दहन करने की कोशिश की, तो उनकी पुलिस से झड़प हो गई।\nएक्सीडेंट में यूं मिट गईं शादी की खुशियां, कार में दब गए बहू और सास-ससुर\nभोपाल/सीहोर।आष्टा के निकट गुरुवार सुबह करीब 7.15 बजे हुए एक भीषण एक्सीडेंट में एक ही फैमिली के तीन लोगों की मौत हो गई। दो अन्य गंभीर घायल हैं। हादसा रोड किनारे खड़े ट्रक में कार के घुस जाने से हुआ। यह फैमिली सतना से एक शादी में शामिल होने के बाद ट्रेन से भोपाल पहुंची थी। फिर यहां से कार से पुलिस के अनुसार, एक्सीडेंट भोपाल-इंदौर हाइवे पर आष्टा के निकट पगारिया घाटी पर गोसाला और मार्डन डेरी के बीच हुआ। जब इस फैमिली की कार(CG 04 KS7290) वहां खड़े ट्रक में जा घुसी। टक्कर इतनी भीषण थी कि, कार के परखच्चे उड़ गए।\n14 लोगों ने शुरू किया था मुस्लिमों का ये महापर्व, अब जुटती है लाखों की भीड़\nभोपाल। भोपाल में मुस्लिमों का सबसे बड़ा समागम आलमी तब्लीगी इज्तिमा 26 से शुरू होकर 28 नवंबर तक चलेगा। इज्तिमा की ख्याति दुनिया भर में है। बुधवार को सीएम शिवराज सिंह चौहान ने इज्तिमा स्थल का दौरा किया। दुनिया भर के मुसलमानों की सबसे बड़ी इस धर्म सभा में भारत और उससे बाहर कैसे उमड़ती है भीड़ और क्यूं नहीं बुलाया जाता भारत में पाकिस्तानी जमातों को? भोपाल का इज्तिमा दुनिया का सबसे बड़ा और सबसे पुराना है। इसमें शामिल होने के लिए कई देशों के नागरिक आते हैं, लेकिन पाकिस्तान के लोगों को न्यौता नहीं दिया जाता।\nइस सैनिक को करनी पड़ी खुदखुशी, बरात के दिन उठी अर्थी\nभोपाल/दमोह/सागर। इसे नियति ही कहेंगे कि जिस दिन हिंडोरिया के एक फौजी की शादी होना थी, उस दिन उसकी अर्थी निकली। दरअसल, पठानकोट में तैनात हिंडोरिया निवासी प्रीतम पिता भोले चौरसिया की 23 नवंबर को शादी थी। बारात हिंडोरिया से सागर जाना थी। लेकिन, छुट्टी न मिलने के कारण प्रीतम ने पठानकोट में फांसी लगाकर आत्महत्या कर ली थी। परिजन पंजाब से फौजी का शव लेकर बुधवार की सुबह हिंडोरिया पहुंचे। यहां शादी के दिन ही उसका अंतिम संस्कार किया गया।\nबिजनेसमैन करते थे तस्करी, 10 लाख के बदले देते थे 7.80 हजार रुपए के नए नोट\nभोपाल। क्राइम ब्रांच भोपाल ने नए नोटों की तस्करी करने वाले दो युवकों को बैरागढ़ स्थित चंचल चौराहे से गिरफ्तार किया है। दोनों युवक पेशे से बिजनेसमैन है। युवकों के पास से पुलिस ने 7,46,500 रुपए जब्त किए हैं। जब्त किए सारे नोट दो-दो हजार के हैं। क्राइम ब्रांच भोपाल को मुखबिर से मिली जानकारी के अनुसार, दो लड़के एक स्विफ्ट कार में पैसे लेकर बैरागढ़ के पास काफी देर से खड़े थे। दोनों युवक पैसे लेकर सीहोर जाने वाले थे।


pTron Bassbuds Sports TWS earbuds launched with 32 hours battery life in india know features aaaq– News18 Hindi\nभारत में वायरलेस ईयरबड्स का ख़ासा इस्तेमाल किया जा रहा है. स्पोर्ट्स में रूचि रखने वाले लोग इन वायरलेस ईयरबड्स का ज्यादा इस्तेमाल करते हैं. इलेक्ट्रॉनिक ब्रांड pTron ने भारत में अपने नए वायरलेस ईयरबड्स को लॉन्च कर दिया है. इस स्पोर्ट्स ईयरबड्स को ग्राहक ऑनलाइन शॉपिंग के जरिए अमेज़न से खरीद पाएंगे. कंपनी ने इस ईयरबड्स की कीमत सिर्फ 999 रुपये रखी है.\nये ईयरबड्स3कलर ऑप्शन में उपलबध है, जिसमें ब्लूमिन्ग ब्लू, क्लासिक ब्लैक और Inspiring येलो कलर शामिल है. कंपनी ने इसमें एक सिक्योर ड्यूल लॉक फंक्शन भी दिया है.\nदमदार है बैटरी:\npTron के ये स्पोर्ट्स ईयरबड्स ओवर द हुक के साथ आते हैं, जिन्हें आसानी से कानों में होल्ड किया जा सकता है. चार्जिंग केस के साथ ये ईयरबड्स 32 घंटे की बैटरी लाइफ देते हैं. इस ईयरबड्स को फुल चार्ज होने में मात्र 1 घंटे का समय लगता है.\nकनेक्टिविटी: pTron के वायरलेस ईयरबड्स ब्लूटूथ 5.1 कनेक्टिविटी के साथ आते हैं. ये ईयरबड्स वाटरप्रूफ हैं, जो IPX4 की रेटिंग के साथ आते हैं. फास्ट चार्जिंग के लिए इसमें USB C पोर्ट दिया गया है. इस वायरलेस ईयरबड्स की ब्लूटूथ कनेक्टिविटी 10 मीटर तक की है. pTron ईयरबड्स 6mm ड्राइवर, Hi-Fi स्टीरियो और डीप बेस सपोर्ट के साथ आते हैं.\nइस ईयरबड्स को वॉयस असिस्टेंट का इस्तेमाल करके आसानी से कनेक्ट किया जा सकता है. इसके साथ ही इसमें ड्यूल माइक, सोलो बड्स, ऑडियो कंट्रोल जैसे कॉल, ट्रैक और वॉल्यूम कंट्रोल का सपोर्ट भी दिया गया है. कंपनी ने इसमें स्मार्ट कंट्रोल्स एचडी कॉल्स फीचर का इस्तेमाल किया है, जिसकी मदद से यूज़र को क्लियर स्मार्ट कॉल्स एक्सपीरिंयस मिलेगा. टेलर्ड फिट कंफर्ट वाले इस ईयरबड्स में Siri और Google Assistant सपोर्ट भी दिया गया है.


देश में हिन्दू कट्टरवाद इस्लामी आतंकवाद से अधिक खतरनाक: गुहा - Inkhabar\nदेश में हिन्दू कट्टरवाद इस्लामी आतंकवाद से अधिक खतरनाक: गुहा\nभारतीय जनता पार्टी के अध्यक्ष अमित शाह और समाजवादी पार्टी के नेता आजम खान को 'देश के सबसे खतरनाक राजनेता' बताते हुए इतिहासकार और लेखक रामचंद्र गुहा ने कहा कि भारत में बढ़ते हिन्दू राष्ट्रवाद के खिलाफ सर्तक रहने की जरूरत है. रामचंद्र गुहा ने ये बातें साहित्योत्सव 'स्प्रिंग फीवर 2016' के शुरुआती सत्र में समकालीन इतिहास की चुनौतियों पर दिए गए अपने संबोधन में कही.\nनई दिल्ली. भारतीय जनता पार्टी के अध्यक्ष अमित शाह और समाजवादी पार्टी के नेता आजम खान को ‘देश के सबसे खतरनाक राजनेता’ बताते हुए इतिहासकार और लेखक रामचंद्र गुहा ने कहा कि भारत में बढ़ते हिन्दू राष्ट्रवाद के खिलाफ सर्तक रहने की जरूरत है. रामचंद्र गुहा ने ये बातें साहित्योत्सव ‘स्प्रिंग फीवर 2016’ के शुरुआती सत्र में समकालीन इतिहास की चुनौतियों पर दिए गए अपने संबोधन में कही. पांच दिवसीय यह आयोजन इंडिया हैबिटेट सेंटर में पेंगुइन बुक्स, इंडिया की ओर से किया गया है. गुहा ने कहा कि देश ने बंटवारे के बाद और रामजन्मभूमि आन्दोलन के दौरान हिन्दू राष्ट्रवाद के उभार को देखा है.\n‘हिन्दू राष्ट्रवाद का उभार देश के लिए नया नहीं’\nगुहा ने कहा, “हिन्दू राष्ट्रवाद का उभार देश के लिए नया नहीं है. यह बंटवारे के ठीक बाद भी उभरा और रामजन्मभूमि आन्दोलन के दौरान भी नजर आया था और दोनों का संचालन राष्ट्रीय स्वयंसेवक संघ (आरएसएस) ने किया था. इसने देश की सांस्कृतिक, धर्मनिरपेक्ष और राजनैतिक बुनावट को गहरा नुकसान पहुंचाया. मुझे आशा है कि अब स्थिति उस हद तक नहीं बिगड़ेगी.”\n‘हिन्दू कट्टरवाद इस्लामी आतंकी से ज्यादा खतरनाक’\nगुहा ने कहा कि भारत में हिन्दू कट्टरवाद, इस्लामी आतंकवादियों से भी ज्यादा खतरनाक है. उन्होंने कहा, “इसका कारण यह है कि भारत में 85 फीसदी हिन्दू हैं. मैं हिन्दू बहुसंख्यकवाद के विचार से घबरा रहा हूं, क्योंकि हम ऐसे नहीं हैं.” उन्होंने साथ ही कहा कि वैश्विक परिदृश्य के संदर्भ में इस्लामी आतंकवाद खतरनाक परिघटना है. उन्होंने कहा कि वर्तमान दौर में यद्यपि हिन्दू कट्टरवाद कुछ ही प्रांतों तक सीमित है.\n‘खतरनाक राजनीतिज्ञ- अमित व आजम खान’\nगुहा ने कहा, “इसने कर्नाटक, पश्चिम बंगाल और महाराष्ट्र जैसे राज्यों को प्रभावित नहीं किया है. लेकिन, उत्तर प्रदेश में इसका चलन डराने वाला है क्योंकि यह एक बड़ा राज्य है और यहां ऊंचे दाव लगे हैं. और, भारत में दो सबसे खतरनाक राजनीतिज्ञ हैं- अमित शाह और आजम खान.”\n‘BJP बुद्धिजीवी पैदा करने में नाकाम’\nउन्होंने देश में रूढ़िवादी बुद्धिजीवियों की जरूरत पर जोर देते हुए कहा कि बीजेपी दक्षिणपंथी बुद्धिजीवी पैदा करने में नाकाम रही है. उन्होंने बीजेपी को बुद्धिजीवी विरोधी पार्टी बताते हुए कहा कि गोलवकर एक सामान्य किस्म के धर्माध थे. उन्होंने आरएसएस को ‘निम्न स्तर के विचारकों’ का गुच्छा बताते हुए कहा, “बीजेपी सबसे बड़ी बुद्धिजीवी विरोधी पार्टी है. वे गुजरात में इतने सालों तक सत्ता में रहने के बावजूद एक भी बुद्धिजीवी पैदा करने में नाकाम रहे हैं. आपके पास अनुपम खेर, प्रवीण तोगड़िया और स्मृति ईरानी जैसे प्रवक्ता नहीं होने चाहिए, जो बहस को और अधिक कीचड़ में ढकेलने की क्षमता रखते हैं. जब तक आरएसएस की राजनीतिक व्यवस्था में भूमिका बनी रहेगी, तब तक दक्षिणपंथी बुद्धिजीवी पैदा होना नामुमकिन है और हमें दक्षिणपंथी विचारक ही मिलते रहेंगे.”\n‘JNU मामला चिंताजनक’\nगुहा ने इसके अलावा शोधार्थियों और यूनिवर्सिटी पर किए जा रहे हमलों की भी आलोचना की. उन्होंने कहा कि जेएनयू मामले में जो कुछ हो रहा है, वह चिंताजनक है. उन्होंने इंडिया ऑफ्टर गांधी, मेकर्स ऑफ मॉडर्न इंडिया, पैट्रियॉट एंड पार्टिजंस और गांधी बिफोर इंडिया आदि किताबें लिखी हैं. उनकी नई किताब ‘डेमोक्रेट्स एंड डिसेंटर्स’ अक्टूबर में मार्केट में आएगी.\n‘दोबारा आ गया है हिटलर’\nगुहा ने इस मौके पर जोर देकर कहा कि उदारवाद, संवाद और सुलह-सफाई ने भारतीय लोकतंत्र को बचाकर रखा है और आगे भी इसे यही बचाकर रखेंगे. हमें उदारवादी होने की भी जरूरत पड़ती है. किसी भी समस्या को समझने और उससे निजात पाने के लिए हमें शांत मन और ठंडे दिमाग की जरूरत होती है. हमें यह नतीजा नहीं निकाल लेना चाहिए कि कोई हिटलर है या आपातकाल दोबारा आ गया है.


अंतरा – शब्दशक्ति दिसंबर 2017 (अंक-6) – अंतरा – शब्दशक्ति\nअंतरा – शब्दशक्ति दिसंबर 2017 (अंक-6)\nantra dec pdf\nप्रदीप सोनी ‘शून्य’ बेगमगंज(रायसेन)म.प्र.\nVibha Rani Shrivastava December 5, 2017\nमेहनत को नमन\nदेवेंन्द्र सोनी December 5, 2017\nअंतरा शब्द शक्ति -6 , प्रेरक विविधताओं का सुखद एहसास\nकिताबों की महत्ता को दर्शाता , आकर्षक आवरण युक्त अंतरा शब्दशक्ति वेब पत्रिका का दिसंबर अंक देखा । यह नियमित प्रकाशन का छटवा अंक है । इस वेब पत्रिका का मैं इसलिए भी कायल हूँ क्योंकि इसमें साहित्य की हर विधा को स्थान मिलता है। पाठक एक ही पत्रिका में सभी विधाओं की स्तरीय रचनाओं को पढ़ पाते हैं जो अन्यत्र कमोवेश ही मिलता है। कह सकता हूँ – इसके लिए चयन और सम्पादन एक स्तरीय प्रक्रिया से गुजरता है , जो सराहनीय तो है ही । एक विशेषता और जो मुझे प्रभावित करती है , वह यह है कि इसमें लेखकों के साथ भेदभाव नही होता । नए रचनाकारों को भी वही स्थान मिलता है जो स्थापित रचनाकारों को मिलता है।\nसम्पादक प्रीति सुराना ने इस अंक में – ” अपेक्षा और उपेक्षा ” को परिभाषित करते हुए मनन योग्य सम्पादकीय लिखी है। किसी भी पत्रिका का सम्पादकीय उसका दर्पण होता है। अपने सम्पादकीय में उन्होंने अपेक्षा को जरूरी बताया है और इसे सिद्ध भी किया है । अक्सर हम यह कह देते हैं कि दुःख से बचना है तो किसी से अपेक्षा ही मत रखो लेकिन क्या वास्तव में ऐसा होता है ? इसे ही रेखांकित करता है यह सम्पादकीय आलेख।\nपाठकीय समीक्षा में पिंकी परूथी ने पिछले अंक का प्रभावी विश्लेषण किया है जो सोने में सुहागा जैसा है। पूरे अंक पर उनकी विहंगम दृष्टि गई है ।\nगीत – नवगीत खंड में – कैलाश सोनी का गीत नकलीपन, डॉ श्याम मनोहर का तुम्हारा मन , मनोज जैन का गीत – निर्वासित तुलसी और डॉ अशोक गौतम का गीत – मां अपनी अलग छाप छोड़ते हैं । मुक्तक में किशोर पारीक और श्वेता सिंह ने प्रभावित किया। नीता सक्सेना, राजेश पुरोहित,बंटी दुबे , सुनीता लुल्ला की गज़लों ने तो शिरीन भावसार की नज़्मों ने अंक का सौंदर्य बढ़ा दिया है।\nनीरज जैन की लघुकथा – अंधविश्वास , काले घोड़े की कलई खोलने का काम करती है। इसे पढ़कर तो आँखों पर बंधी पट्टी हटना ही चाहिए। मेरी भी लघुकथा है इसमें जो रक्तदान के लिए प्रेरित करती है। मालती महावर की – आत्म विस्मृति , उपदेशों पर प्रहार कर स्वयं में सुधार की जरूरत बताती है। राजीव कुमार की लघुकथा – परिचय , स्वाभिमानी व्यक्तित्व को ठेस पहुँचाती एक नालायक बेटे की कहानी है।\nजयराम जय , कुमार रविंन्द्र के दोहे और पूनम राजेश तिवारी , नीरजा मेहता के हाइकू सार्थक हैं । नयी कविता में -प्रिया वर्मा, राकेश धर द्विवेदी , आंनद कुमार राय, मीनाक्षी सुकुमारन, अदिति रूसिया, अजय जैन की पकड़ विविधतायुक्त संदेश देती हैं । मुकेश दुबे की कहानी – काश ! न पाला होता तोता …इंसानियत और प्यार की मधुरिम कहानी है।\nअश्वनी कुमार चौबे जी ने जो कहानी – “एक चुटकी जहर रोजाना ” लिखी है , क्या वह उनकी स्वरचित कहानी है ? क्योंकि इसे मैं पहले भी कई बार पढ़ चुका हूँ। यदि स्वरचित है तो उन्हें बधाई अन्यथा खेद प्रकट कर संकलित लिखें । अंतरा से भी आग्रह है कि स्वरचित का विशेष ध्यान रखे। यह आक्षेप नही है पर स्पष्टीकरण जरूरी लगता है मुझे। कीर्ति वर्मा की बाल कहानी भी पुरानी बोध कथा का नया रूप है। राजेंद्र श्रीवास्तव की बाल कहानी – साथ साथ ,संगति के असर का सटीक चित्रण करती है। बाल कविता में – राज श्री पांडे की – छोटा सा ये दिल मेरा है , बचपन की यादों को ताजा करती है। नन्ही कलम में सुहानी रूसिया ने परिवार की सुंदर अभिव्यक्ति की है।\nसुधा शर्मा का – वर्तमान परिदृश्य में वैवाहिक सम्बन्धों की बुनियाद ,तथ्यगत महत्वपूर्ण आलेख है।बिंदुवार विवेचना लेख को प्रभावी बनाती है। मुकेश शर्मा का – मेरा भारत महान ,व्यंग्य पुट लिए , समाज में व्याप्त कुरूतियों पर प्रहार करता है।\nडॉ. अर्पण जैन ” अविचल ” का कश्मीर की वादियों पर लिखा बेहतरीन प्रसंग है। ” वादी से रिश्ता,प्रेम का कहवा ” ने सच में मन को झंझोड़ दिया क्योंकि यदि इसे पढ़कर मन आल्हादित हुआ तो कहीं विचलित भी हुआ। अपने संस्मरण में उनका यह कहना – ” बहरहाल वादी में सिमटी हुई ज़ाफ़रान की खुशबू अभी हिंदुस्तान के दिल तक नही पहुंच पाई। ” विचलित कर ग्लानिबोध तो कराती ही है। अंतरा के ही नही बल्कि हर पाठक को इस संस्मरण को पढ़ना चाहिए । अर्पण कुशल पत्रकार के साथ बेहद संवेदनशील इंसान भी लगे मुझे , हालांकि मेरी उनसे व्यक्तिगत मुलाकात नही पर लेखन अपना परिचय खुद ही देता है। पत्रकार शाह एयाज की कश्मीर पर रिपोर्ताज भी पठनीय है।\nईरानी कवि – साबिद हका की रचनाओं का अनुवाद गीत चतुर्वेदी जी ने किया है जो प्रेरक है। यह सोचने पर विवश करता है।\nकुशल समीक्षक और अध्येता ब्रजेश शर्मा “विफल” का साक्षात्कार , पिंकी परूथी ने लिया है। पिंकी स्वयं परिपक्व लेखिका हैं । अपनी भूमिका में पिंकी जी ने सही लिखा है -ब्रजेश जी का सामान्य ज्ञान, व्याकरण ज्ञान और विविध विधाओं का ज्ञान असीमित है । मैं भी इस कथन से सहमत हूँ । इस साक्षात्कार में विभिन्न बिंदुओं पर लम्बी बातचीत हुई है जो प्रेरक और उत्साहवर्धक तो है ही , साथ ही अनुकरणीय भी है। इस साक्षात्कार को पूरा समय देना होगा । मेरी नजर में ब्रजेश जी सफल साहित्यकार होते हुए भी स्वयं को विफल लिखते हैं ,यही उनके व्यक्तित्व की खासियत भी है।\nपुस्तक समीक्षा में इस बार ” -कस्तूरी की तलाश ” पर चर्चा की गई है। कुल मिलाकर संग्रहणीय अंक है – अंतरा शब्दशक्ति –6. बस त्रुटियों और स्वलेखन का ध्यान रखना जरूरी लगता है।\n– देवेंन्द्र सोनी ,इटारसी।\nvirendra jain December 7, 2017\nश्री राजेंद्र श्रीवास्तव जी के कारण यह अंक और यह साइट देखने पढ़ने मिली . सराहनीय अंक है .श्री राजेंद्र श्रीवास्तव जी की कहानी बहुत अच्छी लगी . शेष अंक भी बेहतर है .


Two-photon Calcium Imaging in Mice NavigatingaVirtual Reality Environment | Protocol (Translated to Hindi)\nएक आभासी वास्तविकता पर्यावरण नेविगेट चूहे में दो photon कैल्शियम इमेजिंग\nयहाँ हम एक आभासी वास्तविकता के वातावरण में व्यवहार के दौरान माउस प्रांतस्था के दो photon इमेजिंग में शामिल प्रयोगात्मक प्रक्रियाओं का वर्णन है.\nयह व्यवहार 1-6 दौरान आनुवंशिक रूप से पहचान कोशिकाओं की गतिविधि की पुरानी माप के लिए अनुमति देता है के रूप में हाल के वर्षों में, दो photon इमेजिंग, तंत्रिका विज्ञान में एक अमूल्य उपकरण बन गया है. यहाँ हम जानवर एक आभासी वास्तविकता पर्यावरण navigates जबकि माउस प्रांतस्था में दो photon इमेजिंग प्रदर्शन करने की विधियों का वर्णन. हम एक चमकते जलाया आभासी वातावरण में एक बर्ताव जानवर में इमेजिंग के लिए महत्वपूर्ण हैं कि प्रयोगात्मक प्रक्रियाओं के पहलुओं पर ध्यान केंद्रित. हम यहाँ संबोधित कर रहे हैं कि इस प्रयोगात्मक सेटअप में उठता है कि प्रमुख समस्याओं:, मस्तिष्क गति संबंधी कलाकृतियों को न्यूनतम आभासी वास्तविकता प्रक्षेपण प्रणाली से प्रकाश रिसाव को कम करने, और लेजर प्रेरित ऊतकों को नुकसान को न्यूनतम. हम भी आभासी वास्तविकता पर्यावरण को नियंत्रित करने के लिए और शिष्य को ट्रैक करने की नमूना सॉफ्टवेयर प्रदान करते हैं. इन प्रक्रियाओं और संसाधनों के साथ यह चूहों बर्ताव में इस्तेमाल के लिए एक पारंपरिक दो photon माइक्रोस्कोप कन्वर्ट करने के लिए संभव हो जाना चाहिए.\n(आनुवंशिक GCaMP57या आर GECO 8, या OGB या Fluo4 तरह कृत्रिम रंगों की तरह इनकोडिंग) कैल्शियम संकेतक के दो photon इमेजिंग चूहों 1-6 बर्ताव में neuronal गतिविधि को मापने का एक शक्तिशाली विधि के रूप में उभरा है. यह लगभग 800 माइक्रोन मस्तिष्क की सतह 9,10 नीचे तक है, के पास भी कार्रवाई संभावित प्रस्ताव पर कोशिकाओं के सैकड़ों की गतिविधि का एक साथ माप सक्षम बनाता है. इसके अलावा, आनुवंशिक रूप से इनकोडिंग कैल्शियम संकेतक (GECIs) का उपयोग neuronal गतिविधि चिरकाल 5,11,12 मापा जा सकता है, और आनुवंशिक रूप से परिभाषित प्रकार की कोशिकाओं में 13. साथ में, इन तरीकों विवो में neuronal अभिकलन के अध्ययन में नई संभावनाओं की एक भीड़ को खोलने कि अस्थायी और स्थानिक संकल्प की एक डिग्री प्रदान करते हैं.\nसर्जिकल हस्तक्षेप इमेजिंग के लिए माउस मस्तिष्क बेनकाब और लेबल करने के लिए आवश्यक है. कोशिकाओं को आमतौर पर एक पुनः संयोजक एडिनो से जुड़े वीर का उपयोग ट्रांसफ़ेक्ट हैं GECI वितरण और एक कपाल खिड़की के लिए हमें (AAV) प्रणाली मस्तिष्क के लिए ऑप्टिकल पहुँच प्राप्त करने के लिए इंजेक्शन स्थल पर प्रत्यारोपित किया जाता है. एक सिर बार फिर दो photon माइक्रोस्कोप के नीचे सिर निर्धारण के लिए खोपड़ी से जुड़ा हुआ है. जाग इमेजिंग के साथ समस्याओं का सबसे तैयारी में अस्थायित्व से उठता है के रूप में इन चरणों के डिजाइन और कार्यान्वयन के लिए महत्वपूर्ण है. आदर्श रूप में यहाँ वर्णित प्रक्रिया सर्जरी के बाद कई महीने तक की पुरानी इमेजिंग के लिए अनुमति चाहिए.\nदो photon इमेजिंग के दौरान नेत्रहीन निर्देशित व्यवहार को सक्षम करने के लिए, सिर तय माउस यह एक आभासी वास्तविकता वातावरण नेविगेट करने के लिए उपयोग कर सकते हैं जो एक हवाई समर्थित गोलाकार ट्रेडमिल, पर बैठता है. ट्रेडमिल पर माउस की हरकत माउस 14,15 आसपास एक toroidal स्क्रीन पर प्रदर्शित किया जाता है कि आभासी वातावरण में आंदोलन के लिए युग्मित है. ऐसी हरकत, दृश्य उत्तेजना, और शिष्य की स्थिति के रूप में व्यवहार चर6रिकॉर्ड किया जा सकता है.\nटी "> हम एक आभासी वास्तविकता के वातावरण की खोज चूहों में पुरानी दो photon इमेजिंग में शामिल प्रक्रियाओं का वर्णन संबोधित प्रमुख बिंदु इस प्रकार हैं:. आंदोलन कलाकृतियों की कमी, प्रकाश रिसाव की कमी, एक साथ दर्ज कोशिकाओं की संख्या को अधिकतम, और के न्यूनतम फोटो नुकसान. हम भी हवा का समर्थन ट्रेडमिल, शिष्य ट्रैकिंग, और आभासी वास्तविकता वातावरण स्थापित करने पर जानकारी प्रदान करते हैं. यहाँ वर्णित प्रक्रियाओं व्यवहार मानदंड का एक संभावित विस्तृत विविधता में सिर तय चूहों में fluorescently लेबल सेल आबादी इमेजिंग के लिए इस्तेमाल किया जा सकता है .\nसभी पशु प्रक्रियाओं को मंजूरी दे दी और कैंटन बेसल स्टैड के पशु चिकित्सा विभाग के दिशा निर्देशों के अनुसार किया गया.\n1. हार्डवेयर और सॉफ्टवेयर सेटअप\nदो photon खुर्दबीन स्कैनिंग सेटअप:\nएक रोशनी स्रोत (पल्स चौड़ाई <120 FSEC) के रूप में एक स्पंदित अवरक्त लेजर का उपयोग करें.\n. एक 8 या 12 kHz गुंजयमान स्कैनर और एक मानक बिजली की शक्ति नापने नोट से बना एक स्कैन सिर का उपयोग करें: यह 750 x 400 पिक्सल पर 40 या 60 हर्ट्ज के फ्रेम दर सक्षम बनाता है. एक उच्च फ्रेम दर मस्तिष्क गति प्रेरित छवि विरूपण को कम करने के लिए महत्वपूर्ण है. इसके अलावा, तेजी से गुंजयमान स्कैनिंग एक उच्च संकेत उपज में परिणाम और कम कर देता है 16 और phototoxicity photobleaching.\nकई गहराई में अधिग्रहण समय interleaved छवियों क्रमिक करने के लिए एक Piezo बिजली उच्च गति Z-Stepper का उपयोग नोट:. यह वैकल्पिक और फ्रेम दर की कीमत पर डेटा उपज बढ़ाने के लिए किया है.\nAM प्रयोग करेंऊतक लेजर जोखिम को कम करने के लिए echanical blanker. गुंजयमान स्कैनर के आयाम पर निर्भर करता है blanker की चौड़ाई समायोजित नोट:. कारण एक गुंजयमान स्कैनर का स्कैन पथ के sinusoidal प्रकृति के कारण, लेजर बीम स्कैन से बदलाव बिंदुओं पर तुलनात्मक रूप से धीमी गति से चलता है. लेजर जोखिम सबसे बड़ा है, जहां इन प्रतिवर्तन बिंदुओं पर ऊतक के नुकसान को रोकने के लिए, एक यांत्रिक blanker लेजर बीम बंद हो जाता है कि स्कैन और ट्यूब लेंस के बीच फोकल हवाई जहाज़ में शुरू की है.\n. डाटा अधिग्रहण के लिए एक क्षेत्र प्रोग्राम गेट सरणी (FPGA) नोट के साथ संयोजन में एक उच्च गति digitizer (800 मेगाहर्ट्ज) का उपयोग करें: FPGA उच्च पास फिल्टर और पिक्सल में पीएमटी संकेत डिब्बे. एक बैंड पास फिल्टर में पीएमटी एम्पलीफायर परिणाम पर FPGA और प्रभावी कम पास फिल्टर पर उच्च पास फिल्टर का संयोजन मोटे तौर पर लेजर (80 मेगाहर्ट्ज) की पुनरावृत्ति दर के आसपास केंद्रित. नमूना FPGA कोड एक पूरक के रूप में प्रदान की जाती है.\nDombeck और उनके सहयोगियों के डिजाइन पर आधारित एयर समर्थित ट्रेडमिल सेटअप 2\nकम से कम 10 मिमी भीतरी व्यास की एक हवा की आपूर्ति ट्यूब का उपयोग कर एक हवा की आपूर्ति लाइन के लिए गेंद धारक कनेक्ट करें. गेंद धारक हवा की आपूर्ति इनलेट के पार अनुभाग अधिकतम और मुख्य हवा की आपूर्ति और गेंद धारक नोट के बीच ट्यूबिंग की पर्याप्त राशि जगह:. वृद्धि क्रॉस सेक्शन और हवा की आपूर्ति ट्यूबिंग की वृद्धि की लंबाई शोर पीढ़ी को कम करता है.\nएक कस्टम डिजाइन और3डी मुद्रित गेंद धारक में एक polystyrene फोम गेंद (20 सेमी व्यास) रखें.\nव्यवहार प्रतिमान केवल आगे (और पिछड़े) हरकत की आवश्यकता है, गेंद के किनारे पर एक पिन (जैसे एक 19 जी चमड़े के नीचे सुई) डालने से क्षैतिज (पिच) अक्ष के लिए गेंद के आंदोलन को प्रतिबंधित नोट:. आमतौर पर जानवरों के लिए अनुकूल यह कम रोटेशन प्रतिमान में बहुत जल्दी सेटअप.\nएक या दो ऑप्टिकल कंप्यूटर चूहों का उपयोग कर गेंद का ट्रैक आंदोलनक्रमशः, दो के आसपास गति या सभी तीन कुल्हाड़ियों का पता लगाने के लिए नोट:. कंप्यूटर चूहों आदर्श इमेजिंग के साथ कम से कम हस्तक्षेप के लिए एक अवरक्त डायोड के साथ काम करना चाहिए.\nआभासी वास्तविकता पर्यावरण सेटअप\nआभासी वास्तविकता वातावरण तैयार नोट:. Panda3D, एक स्वतंत्र रूप से उपलब्ध खेल इंजन पर आधारित एक नमूना पर्यावरण, एक पूरक के रूप में प्रदान की जाती है. आभासी पर्यावरण की वस्तुओं Wings3D, एक खुला स्रोत3डी नमूना बनानेवाला का उपयोग कर उत्पन्न कर रहे हैं. नमूना कार्यक्रम एक डाटा अधिग्रहण कार्ड पर स्थिति की जानकारी पढ़ता है और आभासी वातावरण में आंदोलन में यह अनुवाद. कोड भी एक toroidal स्क्रीन पर पेश होने के लिए पर्यावरण के लिए आवश्यक nonlinear परिवर्तन करता है. toroidal स्क्रीन का विस्तृत निर्माण अन्यत्र 14,17 वर्णित किया गया है.\nआभासी वातावरण प्रदर्शित करने के लिए एलईडी प्रोजेक्टर या एलईडी बैकलिट कंप्यूटर स्क्रीन का प्रयोग करें. एक gating Cir एकीकृत. इमेजिंग नोट दौरान एल ई डी के तेजी से चंचल के लिए CUIT: दृश्य उत्तेजना के दौरान दो photon इमेजिंग में एक अंतर्निहित समस्या उद्देश्य परिरक्षण द्वारा कम किया जा सकता है जो दृश्य उत्तेजना प्रणाली, से होने वाले प्रकाश रिसाव है. में इमेजिंग के दौरान दृश्य उत्तेजना के लिए इस्तेमाल किया एलईडी एरेनास के साथ किया जाता है लेकिन, जैसा दृश्य उत्तेजना प्रणाली से प्रकाश रिसाव पूरी तरह से, (डेटा का अधिग्रहण नहीं कर रहे हैं) गुंजयमान स्कैनर के टर्नअराउंड अंक के लिए प्रोजेक्टर का प्रकाश उत्पादन सिंक्रनाइज़ करके समाप्त कर दिया जा सकता है ड्रोसोफिला 18. इस दृश्य उत्तेजना और डाटा अधिग्रहण के लिए एक प्रभावी उच्च गति प्रत्यावर्तन (देखें चित्र 2) में यह परिणाम है. चंचल आवृत्ति (24 kHz) चंचल नहीं रह पशु द्वारा माना जाता है, जो ऊपर, झिलमिलाहट संलयन सीमा से ऊपर परिमाण के आदेश है. एक वाणिज्यिक एलईडी प्रोजेक्टर के लिए इस संशोधन के इलेक्ट्रॉनिक सर्किट आरेख चित्रा3में दिखाया गया है.\nशिष्य स्थिति पर नज़र रखने के लिए एक CMOS आधारित वीडियो कैमरा (30 एफपीएस) का प्रयोग करें. कैमरा एक अवरक्त अवरुद्ध फिल्टर नहीं है कि नोट सुनिश्चित करें:. शिष्य की वजह से आंख के माध्यम से बाहर निकलने दो photon उत्तेजना लेजर से भटका प्रकाश में रिकॉर्डिंग के दौरान उच्च विपरीत पर दिख रहा है. छात्र स्थिति और व्यास Sakatani और ईसा 19 के डिजाइन पर आधारित कस्टम क्रमादेशित सॉफ्टवेयर का उपयोग कर वास्तविक समय में निकाला जाता है.\n2. जेनेटिक कैल्शियम सूचक और खिड़कियों के प्रत्यारोपण का इंजेक्शन\nपहले से निम्नलिखित परिवर्धन के साथ वर्णित के रूप में एक कैल्शियम सूचक 20 और कपाल खिड़की 21 के आरोपण का इंजेक्शन प्रदर्शन कर रहे हैं:\nवायरस समाधान के साथ backfilled और एक दबाव इंजेक्शन प्रणाली से जुड़े एक गिलास इंजेक्शन पिपेट का उपयोग हित के क्षेत्र में वायरस इंजेक्षन. पिपेट के आधार पर दबाव को समायोजित भीतरीव्यास, आम तौर पर लगभग. 70-140 एम्बार, 1-2 मिनट के पाठ्यक्रम पर वायरस समाधान के लगभग 100 NL इंजेक्षन. कम आवृत्ति (2 हर्ट्ज पर 0.05 सेकंड दालों) में दिया कम मात्रा इंजेक्शन दालों इंजेक्शन दौरान पिपेट साथ वायरस की बाढ़ को रोकने के लिए इस्तेमाल किया जाना चाहिए ध्यान दें:. इंजेक्शन की मात्रा की निगरानी करने के लिए, पिपेट छोटे पर चिह्नित किया जा सकता है , एक स्टीरियो खुर्दबीन के नीचे समान स्थान लंबाई (जैसे 0.5 मिमी). चिह्नों के बीच meniscus के विस्थापन तो इंजेक्शन की मात्रा का अनुमान किया जा सकता है.\nकई सप्ताह के बाद इंजेक्शन यह लगभग 500 मीटर की एक व्यास के साथ घनी लेबल की कोशिकाओं के एक सांस में परिणाम चाहिए. ब्याज के क्षेत्र में GECI अभिव्यक्ति की प्रभावकारिता GECI और प्रमोटर संयोजन का विकल्प है, साथ ही संक्रामक अनुमापांक और प्रयोग पुनः संयोजक AAV की सीरोटाइप पर निर्भर करता है नोट:. एक प्रतिनिधि उदाहरण के रूप में, AAV2/1-EF1α-GCaMP5 के इंजेक्शन के साथ एक वायरल तैसासंतोषजनक अभिव्यक्ति में एक माउस के परिणाम की प्राथमिक दृश्य प्रांतस्था में 8 X 10 से 12 जीसी / एमएल के ईआर में लगभग दो सप्ताह के इंजेक्शन (चित्रा 1) के बाद.\nसिर बार माउस का दृश्य क्षेत्र में बाधा डालती नहीं चाहिए, लेकिन व्यवहार के दौरान स्थिर इमेजिंग के लिए अनुमति देने के लिए पर्याप्त कठोर होना चाहिए. यह आमतौर पर सिर पट्टी के दोनों तरफ लगाव के दो अंक (चित्रा 1 देखें) की आवश्यकता है. मजबूती से खोपड़ी के लिए सिर पट्टी संलग्न करने के लिए, सिर पट्टी संलग्न किया जाएगा, जहां उजागर खोपड़ी के क्षेत्र को अधिकतम और सुखाने के लिए सुनिश्चित करें. इसके अतिरिक्त, एक छुरी या एक सिरिंज का उपयोग, जिससे gluing के लिए सतह क्षेत्र बढ़ रही सतही खांचे बनाने के लिए खोपड़ी खरोंच. दंत सीमेंट के साथ सिर पट्टी संलग्न करने से पहले cyanoacrylate ऊतक चिपकने के साथ अस्थि आवरण.\n3. प्रयोगात्मक प्रक्रिया\nवायरस इंजेक्शन के बाद दो से तीन सप्ताह, महामारी के तहत स्पष्टता और अभिव्यक्ति के लिए कपाल खिड़की प्रत्यारोपण की जांचप्रतिदीप्ति रोशनी. सतही रक्त वाहिकाओं का स्पष्ट रूप से दिखाई और तेजी से परिभाषित सीमाओं खिड़की प्रत्यारोपण (चित्रा 1 देखें) इमेजिंग के लिए उपयुक्त है कि एक अच्छा संकेत हैं.\nउपाय और नमूना पर 50 मेगावाट के नीचे एक मूल्य के लिए लेजर शक्ति को समायोजित.\nगोलाकार ट्रेडमिल के लिए airflow चालू करें.\nखुर्दबीन के नीचे सिर निर्धारण के लिए, संक्षेप तनाव कम करने के लिए isoflurane के साथ पशु anesthetize. एक isoflurane संज्ञाहरण कंटेनर में पशु रखें और जानवर बंद हो जाता है (लगभग 10 सेकंड) आगे बढ़ जब तक प्रतीक्षा करें. पशु निकालें और तुरंत सिर खुर्दबीन के नीचे यह तय कर लो.\nअभी भी जानवर के लिए उपयोग के लिए अनुमति देने के लिए पशु के लिए संभव के रूप में बंद दृश्य प्रदर्शन प्रणाली रखें. कम दृश्य से संपर्क पशु प्रयोगकर्ता के साथ, कम पशु प्रयोग के प्रारंभिक चरण के दौरान किया जाएगा पर जोर दिया है.\nकपाल खिड़की प्रत्यारोपण धूल और गंदगी से मुक्त है सुनिश्चित करें. पानी के साथ साफयदि आवश्यक हो.\nकपाल खिड़की और जल विसर्जन उद्देश्य के बीच विसर्जन माध्यम के रूप में स्पष्ट अल्ट्रासाउंड जेल लागू करें. इस वजह से पानी के वाष्पीकरण या रिसाव के लिए धीमी गति छवि गिरावट की समस्याओं का हल और पानी धारण करने के लिए सिर पट्टी पर एक शंकु माउंट करने की जरूरत alleviates नोट:. अपकेंद्रित्र जेल से पहले सभी हवाई बुलबुले को दूर, और किसी भी हवा बनाने के लिए नहीं देखभाल करने के लिए उपयोग जेल के आवेदन के दौरान बुलबुले. एयर बुलबुले गंभीर रूप से छवि गुणवत्ता नीचा कर सकते हैं.\nप्रकाश परिरक्षण के लिए उद्देश्य और सिर पट्टी के चारों ओर काले टेप का एक टुकड़ा लपेटें.\nइसकी अंतिम स्थिति के लिए आभासी वातावरण के मैदान में ले जाएँ और शिष्य ट्रैकिंग के लिए वीडियो कैमरे को समायोजित.\nप्रयोग के दौरान इस्तेमाल किया स्कैन आयाम मैच के लिए लेजर blanker सेट करें.\nडेटा रिकॉर्डिंग शुरू.\nएक GECI साथ लेबल सेल आबादी की दो photon कैल्शियम इमेजिंग में छवि गुणवत्ता काफी हद तक कपाल खिड़की प्रत्यारोपण की गुणवत्ता पर निर्भर करता है. वायरस इंजेक्शन कपाल खिड़की के बाद दो सप्ताह स्पष्टता के लिए निरीक्षण किया जाना चाहिए. कोई दानेदार ऊतक या हड्डी regrowth दिखाई (चित्रा 1 ए) होना चाहिए. इसके अलावा, सतही रक्त वाहिकाओं के पैटर्न में कोई बदलाव नहीं रहना चाहिए और vasculature की सीमाओं को तेजी से परिभाषित किया जाना चाहिए. इसी समय, GECI अभिव्यक्ति भी जाँच की जा सकती. लेबल कोशिकाओं की बोली एक epifluorescence खुर्दबीन (चित्रा 1 बी) के तहत स्पष्ट रूप से दिखाई जानी चाहिए.\nआदर्श रूप में तैयार करने के लिए पर्याप्त माउस की हरकत से प्रेरित दो फोटॉन छवियों की विकृतियों फ्रेम पंजीकरण (चित्रा 2) के बाद छवि में दिखाई नहीं देते हैं कि इस तरह स्थिर है. गुंजयमान स्कैनर का स्कैन पथ nonlinear छवि विरूपण में जिसके परिणामस्वरूप sinusoidal है. तू दौरानrnaround अंक डेटा की वजह से स्कैन मार्ग के इस हिस्से में खींच छवि को हासिल नहीं कर रहे हैं. दृश्य उत्तेजना प्रणाली, प्रोजेक्टर के यहां एल ई डी के प्रकाश स्रोत, सही ढंग से बदलाव अंक के लिए समय है, तो प्रकाश रिसाव केवल इस समय (चित्रा 2) के दौरान स्पष्ट किया जाना चाहिए. प्रकाश स्रोत की चंचल आवृत्ति दो बार स्कैन आवृत्ति हो गया है. इस काम बनाने के लिए महत्वपूर्ण तेजी से वृद्धि कर रहे हैं और एल ई डी और नियंत्रण इलेक्ट्रॉनिक्स (चित्रा 3) के समय गिर जाते हैं.\nचित्रा 1. दो सप्ताह के बाद सर्जरी एक सिर तय माउस में एक कपाल विंडो के ऊपर देखें. पशु पर बोझ को कम करते हुए (ए) सिर पट्टी, वजन और इमेजिंग प्रयोगों के दौरान व्यवहार के लिए स्थिरता को बढ़ाने के लिए आकार में अनुकूलित है. टीवह बार एल्यूमीनियम से बनाया और 1 मिमी की मोटाई है सिर. स्केल बार5मिमी है. (बी) के लगभग 80 NL के चार इंजेक्शन (AAV2/1-EF1α-GCaMP5) के बाद GCaMP5 अभिव्यक्ति की epifluorescence छवि. इंजेक्शन गहराई लगभग 400 मीटर है. स्केल बार 1 मिमी है. सिर पट्टी (सी) Schematics. मिमी में सभी मापन. बड़ी छवि को देखने के लिए यहां क्लिक करें.\nचित्रा 2. प्रकाश रिसाव को कम करने से शोर करने के लिए संकेत सुधार. आभासी वास्तविकता पर्यावरण के प्रोजेक्टर में एलईडी प्रकाश स्रोत केवल स्कैन से बदलाव की अवधि के डेटा दर्ज नहीं कर रहे हैं जब (नारंगी बो दौरान चालू करने के लिए गुंजयमान स्कैनर को सिंक्रनाइज़ हैXES). लेजर blanker दृश्य उत्तेजना से उत्पन्न प्रकाश रिसाव के प्रभाव को वर्णन करने के लिए इस उदाहरण के लिए माइक्रोस्कोप से हटा दिया गया था. छवि (डेटा का 8 सेकंड का औसत) AAV2/1-EF1α-GCaMP5 साथ ट्रांसफ़ेक्ट माउस दृश्य प्रांतस्था में लिया गया था. बड़ी छवि को देखने के लिए यहां क्लिक करें.\nइलेक्ट्रॉनिक्स की चित्रा 3. सर्किट आरेख एक पारंपरिक एलईडी प्रोजेक्टर झिलमिलाहट के लिए इस्तेमाल किया. Gating सर्किट गुंजयमान स्कैनर के साथ तेजी से चंचल सिंक्रनाइज़ करने के लिए एक टीटीएल इनपुट से प्रेरित है. सी 1: संधारित्र 1nF, डी 1, डी 2: डायोड 1N4148, INV1: इन्वर्टर HEF40106 (6 की 1 प्रयुक्त); LED1 - बीमर का नेतृत्व किया, R1: रोकनेवाला 47 Ω; R2: रोकनेवाला 2.2 kΩ, R3: पुनःsistor 100 Ω, T1, T5, T6, T7: ट्रांजिस्टर IF9321, टी 2: ट्रांजिस्टर BC846, T3: ट्रांजिस्टर BC170, टी -4: ट्रांजिस्टर BC856. इस सर्किट प्रोजेक्टर के सभी तीन रंग चैनल (हरे, नीले, लाल,) के लिए दोहराया जाना है कि ध्यान दें. बड़ी छवि को देखने के लिए यहां क्लिक करें.\nव्यवहार दो photon इमेजिंग की सफलता की कुंजी दो तरह से तैयार करने की स्थिरता है:\nदिनों के बाद खिड़की आरोपण के दौरान, ऊतक के भड़काऊ प्रतिक्रियाओं दानेदार ऊतक और बाधा या भी इमेजिंग कर पाएगा कि उपास्थि के गठन की वृद्धि हो सकती है.\nप्रयोग के दौरान मस्तिष्क तंत्रिका गतिविधि से संबंधित प्रतिदीप्ति संकेत भ्रष्ट से गति कलाकृतियों को रोकने के लिए पर्याप्त रूप से स्थिर हो गया है.\nकपाल विंडो आरोपण सर्जरी के रूप में जल्दी से मस्तिष्क के लिए संभव है और प्रत्यक्ष क्षति के रूप में बाहर किया जाना चाहिए एक न्यूनतम करने के लिए सूजन प्रतिरक्षा प्रतिक्रिया रखने के लिए हर हालत में बचा जाना चाहिए. सर्वोच्च महत्व का कपाल खिड़की प्रत्यारोपण सूजन को रोकने के लिए प्रयोग की पूरी अवधि के लिए वायुरोधी रहता है यह सुनिश्चित करने के लिए है.\nमस्तिष्क गति को कम करने के लिए संबंधित इमेजिंग कलाकृतियों को नुकसान नहीं ख्याल रखना यासर्जरी के दौरान ड्यूरा मेटर हटा दें. शेष हरकत प्रेरित मस्तिष्क गति गति इमेजिंग विमान (एक्स / y विमान) को विमान समानांतर तक ही सीमित है जब के लिए सुधारा जा सकता है. एक्स / y में गति की अधिकतम संतोषजनक मानक विचलन लगभग5माइक्रोन है. Z-अक्ष के साथ गति के लिए इस मूल्य आंदोलन की हद माइक्रोस्कोप का संकल्प सीमा से छोटी है, ऐसी है कि मोटे तौर पर 1 माइक्रोन है.\nस्कैन पथ से बदलाव अंक में सुनाई देती स्कैनर की कम स्पीड लेजर प्रेरित ऊतकों को नुकसान हो सकता है. इसे रोकने के लिए, लेजर स्कैन दूरबीन में एक blanker का उपयोग turnarounds पर अवरुद्ध किया जा सकता है. इस blanker सही ढंग से स्थापित है और उद्देश्य के तहत औसत लेजर बिजली 50 मेगावाट से नीचे रखा जाता है, तो इमेजिंग किसी भी दृश्य लेजर क्षति के कारण के बिना कई दिनों से अधिक समय की विस्तारित अवधि के लिए संभव है. लेजर की एक यांत्रिक रिक्त करने के लिए एक वैकल्पिक तरीका turnarou पर लेजर शक्ति को कम करने के लिए एक तेजी से Pockels सेल का उपयोग करने के लिए हैएनडीएस. इस विधि हालांकि कोशिकाओं आम तौर पर अवांछनीय किरण विकृतियों को पेश Pockels कि नुकसान है.\nआभासी वातावरण नेविगेट करने के लिए सिर तय कृन्तकों की योग्यता यह संभव व्यवहार कार्यों 3,4,6,22 की एक विस्तृत श्रृंखला प्रदर्शन चूहों के प्रांतस्था में कोशिकाओं की छवि आबादी लंबे समय तक बना दिया है. हालांकि, यह सिर निर्धारण स्वाभाविक एक गोलाकार ट्रेडमिल पर व्यवहार और हरकत अनर्गल हरकत या सामान्य व्यवहार के बराबर नहीं कई मायनों में है constrains ध्यान दें कि सार्थक है.\nभविष्य में, यहाँ वर्णित आभासी वास्तविकता इमेजिंग दृष्टिकोण की ताकत संभावना व्यवहार दौरान लक्षित optogenetic उत्तेजना के साथ कैल्शियम इमेजिंग का संयोजन किया जाएगा. इसके साथ ही यह परिणामी व्यवहार में बदलाव की निगरानी करते हुए ऑप्टिकली presynaptic कोशिकाओं और छवि उनके बाद synaptic लक्ष्य में हेरफेर करना संभव होगा. इसके अलावा, के रूप में कैल्शियम संकेतक आज़ादी सीईएल के भीतर फैलानाएल, यह भी व्यवहार के दौरान subcellular डिब्बों में चुनिंदा गतिविधि को मापने के लिए संभव हो जाएगा. कारण आंदोलन प्रेरित मस्तिष्क गति के लिए, ऐसे रिकॉर्डिंग स्थिर रिकॉर्डिंग प्राप्त करने में कठिनाई द्वारा सीमित किया गया है.\nइस काम बायोमेडिकल रिसर्च के लिए फ्रेडरिक Miescher संस्थान, मैक्स प्लैंक सोसायटी, और मानव सीमाओं विज्ञान कार्यक्रम के द्वारा समर्थित किया गया.


जानवरों से दोस्ती - दोस्ती के नाम पर यह लोग सांप व शेर के साथ रखते हैं फ्रेंडशिप !\nदोस्ती के नाम पर यह लोग साँप व शेर के साथ रखते हैं दोस्ती !\nTaruna Negi on November 30, 2017\nजानवरों से दोस्ती जब कभी मन उदास होता है तब ध्यान सीधा दोस्त का ही आता है। जिसके साथ हम बात शेयर कर अपना उदास मन हल्का कर लेते हैं। आमतौर पर दोस्ती ऐसी ही देखी गयी है। लेकिन दुनीया के कई देश अजीब हैं। जो मित्रता के लिए मानव के साथ हाथ न मिला कर जानवरों के साथ दोस्ती रखते हैं।\nजी हां।।, जानवरों से दोस्ती दुनीया में ऐसे कई देश हैं जिन्हें मानव से दोस्ती रखने से ज्यादा जानवर के साथ दोस्ती पसंद है। देखा जाए तो आमतौर पर लोग कुत्ता या बिल्ली को पालतू जानवरों में पसंद करते हैं, मगर इन देशों में लोग कुत्ता व बिल्ली से दो कदम आगे शेर व सांप के साथ फ्रेंडशिप रखना ज्यादा पसंद कर रहे हैं। तो पढ़कर उड़ गए न होश। अब आगे जानिए उन देशों के बारे में ब्योरा।\nशेर के साथ दोस्ती रखने वाले लोग\nफुटबॉल के लिए लोकप्रिय ब्राजील बहुत रंग भरा देश है। इसके अलावा यहां एक ब्राजीलियन परिवार है जिसने एक सर्कस से एक छोटे से बाघ के बच्चे को उठाया था। जो अब बड़ा हो चुका है। बाघ के बच्चे की इस परिवार के साथ दोस्ती इतनी गहरी हो गयी है कि वह बिना नुकसान पहुंचाएं, वहां पर आराम से रहता व खाता है।\nइसके अलावा एक 64 वर्षीय आदमी ने साशा नामक शेर को पाल रखा है। साशा अब इतना बड़ा हो गया है कि वह उनके साथ स्विमिंगपूल में नहाता भी है और साथ में टी।वी भी देखता है। ऐसे ही जरोस्लेव काना है जो सालों से शेर पाल रहे हैं। और वह उनका दोस्त बन चुका है।\nयह रहे शेर के प्रति आम लोगों के जज्ब़ात, मगर आप जानते हैं कि हॉलीवुड एक्ट्रेस मेलानी ग्रिफिथ को शेर के साथ रहना पसंद है। ग्रिफिथ ने उसे नील नाम दिया है। जो एक अफ्रीकी खूंखार शेर हैं। शेर के साथ अक्सर ग्रिफिथ को स्विमिंग पूल पर खेलते हुए भी देखा गया है।\nयह लड़का सांप को मानता है सच्चा दोस्त\nयह रहे शेर को अपना पालतू जानवर रखने वाले लोग, मगर कई ऐसे भी लोग हैं जो अजगर के साथ दोस्ती रखना ज्यादा पसंद करते हैं। कंबोडिया का यह लड़का 16 फुट भारी अजगर को अपना बेस्ट फेंड मानता है इसके लिए वह चिकन का बंदोबस्त भी करता है।\nइससे मिलता-जुलता एक अन्य किस्सा है। जो सांप के साथ दोस्ती रखना बेहद पसंद करती है। यह एक 11 वर्षीय लड़की है। जिसे बुंदेलखण्ड़ के लोग विषकन्या के नाम से भी जानते है। इस लकड़ी का सांप के साथ रिश्ता ऐसा है जैसे वह परिवार का सदस्य हो। वह उसके साथ खाना खाती ही नहीं। बल्कि सांप को गाने गा कर भी सुनाती है।\nये है जानवरों से दोस्ती – यह तो रहे उन लोगों के नाम जिन्हें शेर व सांप के साथ दोस्ती अच्छी लगती है। लेकिन इन के अलावा कई ऐसे देश हैं जहां पर लोग चीता, मगरमच्छ, केंचुआ व लकड़बघा से दोस्ती पसंद करते हैं। तो कैसा लगा यह पढ़कर की दुनीया में ऐसे भी लोग हैं जो लोगों से अधिक खूंखार जानवरों में दोस्ती ढूंढते हैं\nFeatured · friendship with animals · जानवरों से दोस्ती\nये है बॉलीवुड के मोस्ट एलिजिबल बैचलर्स, क्या है खासियत


कबीर सिंह देखने के बाद कैसा था शाहिद कपूर के पड़ोस की आंटियों का रिएक्शन? - shahid kapoor reveals his neighbors reaction after watching kabir singh tmov - AajTak\nशाहिद कपूर की कबीर सिंह ने बॉक्स ऑफिस पर कई रिकॉर्ड तोड़े और उनकी अभी तक की सबसे बड़ी सोलो रिलीज फिल्म बनी. बॉक्स ऑफिस पर 275 करोड़ से ज्यादा का बिजनेस कर चुकी ये फिल्म कमाई करने के मामले में साल 2019 की टॉप5की लिस्ट में शामिल है. फिल्म अब भी बॉक्स ऑफिस पर चल रही है.\n(अपडेटेड 31 जुलाई 2019, 3:13 PM IST)\nशाहिद कपूर की कबीर सिंह ने बॉक्स ऑफिस पर कई रिकॉर्ड तोड़े और उनकी अभी तक की सबसे बड़ी सोलो रिलीज फिल्म बनी. बॉक्स ऑफिस पर 275 करोड़ से ज्यादा का बिजनेस कर चुकी ये फिल्म कमाई करने के मामले में साल 2019 की टॉप5की लिस्ट में शामिल है. जहां इस फिल्म को दर्शकों से खूब प्यार मिला वहीं बहुत से ग्रुप्स और आलोचकों ने इसकी निंदा भी की थी.\nहाल ही में शाहिद कपूर ने एक इंटरव्यू में बताया कि उनकी फिल्म कबीर सिंह को देखने के बाद उनके पड़ोस में रहने वाली आंटियों का क्या रिएक्शन था? शाहिद के मुताबिक़, क्योंकि उनका ऑफिस उनके घर से सिर्फ5मिनट दूर है तो वे वहां जाने के लिए लिफ्ट ले रहे थे. तभी बाहर 7-8 आंटियों को बैठे देखा, जो कि रोज चर्चा करने के लिए बाहर बैठती हैं.\nएक्टर ने बताया, "मैं लिफ्ट में जा रहा था और एक आंटी ने मुझे अपने पास बुलाया. वहां लगभग 10 आंटियां थीं. जब मैं उनके पास गया तो उन्होंने मुझे देखा और कहा हमें तुम्हारी फिल्म बहुत पसंद आई. मेरे लिए वो बहुत अजीब था क्योंकि उस समय में अपनी फिल्म से जुड़ी तमाम बातें पढ़ रहा है."\nकबीर सिंह के 200 करोड़ कमाई का आंकड़ा पार करने के बाद शाहिद कपूर ने खुशी में सोशल मीडिया पर एक इमोशनल पोस्ट लिखा था. इस पोस्ट में उन्होंने अपने फैंस को शुक्रिया कहा था. इसके बाद शाहिद की फीस बढ़ जाने की खबरें सामने आई थीं, जिसे एक्टर ने सिरे से खारिज कर दिया था. बता दें कि कबीर सिंह में शाहिद कपूर के साथ कियारा आडवाणी, सुरेश ओबेरॉय, अर्जन बाजवा और सोहम मजूमदार ने काम किया है. इस फिल्म को डायरेक्टर संदीप रेड्डी वांगा ने बनाया है.


Delhi: Postal Assistant shot himself, dead body found in car - दिल्ली : कार में मिली पोस्ट ऑफिस कर्मचारी की लाश, खुद को गोली मारने की आशंका\nहोमदिल्लीदिल्ली : कार में मिली पोस्ट ऑफिस कर्मचारी की लाश, खुद को गोली मारने की आशंका\nडीसीपी शाहदरा अमित शर्मा के मुताबिक, सीमापुरी थाने की पुलिस ने गाड़ी और एक देशी कट्टे को जब्त कर लिया है. मृतक के पास से कोई सुसाइड नोट नहीं मिला है.\nReported by मुकेश सिंह सेंगर, Edited by पवन पांडे, Updated: 19 सितम्बर, 2020 11:12 AM\nदिल्ली के दिलशाद गार्डन में पोस्टल असिस्टेंट ने खुद को गोली मारी (प्रतीकात्मक तस्वीर)\nदिल्ली के दिलशाद गार्डन इलाके में शनिवार सुबह एक स्विफ्ट कार में ड्राइवर सीट से एक शख्स का शव बरामद हुआ. उसके सिर में गोली लगी हुई थी. शव की पहचान 50 साल के मनीष तनेजा उर्फ बॉबी तनेजा के रूप में हुई है. मनीष झिलमिल इंडस्ट्रियल एरिया के पोस्ट ऑफिस में पोस्टल असिस्टेंट के पद पर तैनात था. पुलिस के मुताबिक, शुरुआती जांच में मामला आत्महत्या का लग रहा है. हालांकि, शव के पास से कोई सुसाइड नोट (Suicide Note) नहीं मिला है. बताया जा रहा है कि मृतक बीमारी से पीड़ित था.\nडीसीपी शाहदरा अमित शर्मा के मुताबिक, सीमापुरी थाने की पुलिस ने गाड़ी और एक देशी कट्टे को जब्त कर लिया है. मृतक के पास से कोई सुसाइड नोट नहीं मिला है. साथ ही उसके शरीर पर गन शॉट इंजरी के अलावा चोट का कोई निशान नहीं है. जांच में पता चला कि ऑब्सेसिव कंपल्सिव डिसऑर्डर से पीड़ित था और उसका यशोदा हॉस्पिटल में इलाज चल रहा था. मृतक के परिवार ने भी किसी तरह का शक नहीं जताया है. पुलिस के मुताबिक शुरुआती जांच में मामला आत्महत्या का है.


स्मार्टफोन करेंगे अपनी सुरक्षा | विज्ञान | DW | 10.02.2014\nस्मार्टफोन करेंगे अपनी सुरक्षा\nस्मार्टफोन और दूसरे मोबाइल गैजेट्स में अब लगाने होंगे 'किल बटन'. इन उपकरणों में मौजूद निजी सूचनाओं को किसी और के हाथों में जाने से रोकने के लिए अमेरिका में पहली बार एक बिल लाया गया है.\nआए दिन बाजार में नए नए फीचर्स वाले मोबाइल फोन और मनमोहक डिजाइनों वाले वायरलेस उपकरण उतर रहे हैं. एक तरफ तो इन मोबाइल उपकरणों में इतनी सारी सुविधाएं होने के कारण हमें सारी चीजें अंगुलियों के इशारे पर मिल जाती हैं. वहीं दूसरी ओर अगर आपका पसंदीदा स्मार्टफोन या टैबलेट खो जाए या किसी चोर के हाथ लग जाए तो अपनी निजी जानकारियों के गलत इस्तेमाल का डर सताने लगता है. इसी खतरे से बचाने के लिए अमेरिका के कैलिफोर्निया राज्य में शुक्रवार को एक कानून का प्रस्ताव लाया गया. इसके अनुसार अब हर स्मार्टफोन और दूसरे मोबाइल उपकरण बनाने वाली कंपनियों को उनके सारे गैजेट्स में 'किल स्विच' लगाना जरूरी होगा. इससे चोरी होने या किसी अन्य स्थिति में खो जाने पर भी सिर्फ एक बटन दबाने से आपका स्मार्टफोन या कोई और हाईटेक मोबाइल डिवाइस चोर के किसी काम का नहीं रहेगा.\nदुनिया के लिए 'मॉडल'\nसैन फ्रांसिस्को जिले के वकील जॉर्ज गैस्कन और कई दूसरे कानूनी अधिकारियों ने मिलकर तय किया कि अगर यह विधेयक पास हो जाता है, तो अगले साल की शुरूआत तक ही कैलिफोर्निया को भेजे और वहां बेचे जाने वाले सभी मोबाइल उपकरणों में इस 'किल बटन' का होना जरूरी होगा. डेमोक्रेटिक पार्टी के दो नेताओं ने मिलकर इस कानून का मसौदा तैयार किया. सीनेटर मार्क लेनो और असेंबली की सदस्य नैंसी स्किनर का साथ दिया एटॉर्नी गैस्कन और न्यू यॉर्क के एटॉर्नी जनरल एरिक श्नाइडरमैन सहित अन्य अधिकारियों ने. श्नाइडरमैन पहले से इस बात की मांग कर रहे थे कि मोबाइल डिवाइस निर्माता देश भर में बढ़ती स्मार्टफोन चोरी की घटनाओं को रोकने के लिए 'किल बटन' लगाएं.\nअमेरिका में यह इस तरह का पहला विधेयक है. मोबाइल डिवाइस निर्माताओं को स्मार्टफोनों की चोरी को रोकने के उपाय पेश करने के लिए इसी साल जून तक का समय दिया गया है.\nअपराध रोकने वाली तकनीक\nवायरलेस सेवाएं देने वाले समूह, सीटीआईए का कहना है कि एक स्थाई किल स्विच लगाने के बहुत से खतरे हैं. इसके किसी हैकर के हाथ लगने पर वह न सिर्फ किसी व्यक्ति के मोबाइल को बंद कर सकता है बल्कि सरकारी विभागों जैसे रक्षा विभाग, होमलैंड सुरक्षा और कानूनी एजेंसियों के उपकरणों की सेवाएं भी रोक सकता है. इस असोसिएशन ने चोरी हुए फोनों का एक डेटाबेस तैयार किया है, जो बीते नवंबर में लॉन्च हुआ. इसका मकसद चोरी हुए फोनों की खरीद फरोख्त पर लगाम लगाना है.\nफेडरल कम्युनिकेशन्स कमीशन के अनुसार, अमेरिका में होने वाली हर तीन में से एक चोरी स्मार्टफोन की होती है. आयोग ने अपने एक अध्ययन में पाया कि सिर्फ साल 2012 में स्मार्टफोन जैसे मोबाइल उपकरणों के खोने या चुराए जाने के कारण उपभोक्ताओं को कुल 30 अरब डॉलर से भी अधिक का नुकसान हुआ है. केवल सैन फ्रांसिस्को में ही कुल चोरियों में करीब 60 प्रतिशत मामले किसी मोबाइल डिवाइस की चोरी के होते हैं.\nकंपनियां भी साथ\nसैमसंग और एप्पल हैं सुरक्षा के कदम उठाने में आगे\nपिछले साल दुनिया के सबसे बड़े मोबाइल फोन निर्माता सैमसंग इलेक्ट्रॉनिक्स ने अपने उपकरणों पर एक किल स्विच लगाने की पेशकश की थी. लेकिन कंपनी ने गैस्कन के सैन फ्रांसिस्को कार्यालय को बताया कि उसके इस प्रस्ताव को अमेरिका के बड़े बड़े वायरलेस कंपनियों ने खारिज कर दिया था. सैमसंग ने अपने बयान में कहा कि उसे नहीं लगता कि इस मामले में कोई कानून लाए जाने की जरूरत है. कंपनी ने कहा कि वह गैस्कन, अन्य अधिकारियों और दूसरे वायरलेस पार्टनर्स के साथ मिलकर स्मार्टफोन की चोरियां रोकने के लिए मिलकर आगे भी काम करती रहेगी.\nदुनिया भर में अपनी अलग पहचान रखने वाले बेहद लोकप्रिय आईफोन नामके स्मार्टफोन बनाने वाली कंपनी, एप्पल का कहना है कि उसके आईओएस7सॉफ्टवेयर में "एक्टिवेशन लॉक" नाम का एक फीचर होगा जो चोरों को फोन की लोकेशन का पता लगाने वाले एप्लीकेशन को बंद करने से रोकेगा. इसके साथ ही फोन का मालिक मोबाइल से दूर रहते हुए भी रिमोट तकनीक से उसे लॉक कर सकेगा और फोन से अपना सारा डेटा मिटा भी सकेगा. इससे यूजर की कोई भी निजी जानकारी किसी और के हाथ नहीं लगेगी.\nफोन में कुछ छूट न जाए\nस्मार्टफोन ने ग्राहकों की जिंदगी रोमांचक बना दी है और दुनिया छोटी कर दी है. लेकिन इसके कई खतरे भी हो सकते हैं. आखिर इसमें आपकी कई बड़ी निजी जानकारियां और तस्वीरें होती हैं. (02.01.2014)\nकीवर्ड स्मार्टफोन, चोरी, डेटा, जानकारी, सूचना, सैमसंग, सेन फ्रांसिस्को, अमेरिका, कानून


दहेज़ लोभी ससुराल पक्ष के लोगों ने आठ माह की गर्भवती बहु की पीट-पीट कर जान ले ली - ranginduniya.com\nHome Latest News दहेज़ लोभी ससुराल पक्ष के लोगों ने आठ माह की गर्भवती बहु...\nदहेज़ लोभी ससुराल पक्ष के लोगों ने आठ माह की गर्भवती बहु की पीट-पीट कर जान ले ली\nहरियाणा के नूंह जिले के मालब गांव में दहेज़ लोभी ससुराल पक्ष के लोगों ने 8 माह की गर्भवती बहू की पीट-पीट कर जान ले ली. बाद में बहू के शव को फांसी पर लटका दिया. पुलिस ने पीड़ित पक्ष की शिकायत पर ससुराल पक्ष के7लोगों के खिलाफ दहेज हत्या सहित विभिन्न धाराओं के तहत मामला दर्ज कर आरोपियों की तलाश शुरू कर दी है. पुलिस ने शव को कब्जे में लेकर सीएचसी नूंह से पोस्टमार्टम कराकर परिजनों के हवाले कर दिया है.\nप्राप्त जानकारी के अनुसार, मुबीन निवासी आलिमेव पलवल ने पुलिस को दी गई शिकायत में कहा कि उसने अपनी लड़की शाहिना की शादी करीब5साल पहले मुस्लिम रीतिरिवाज अनुसार मोमिन पुत्र साहब खान से की थी. उन्होंने अपनी हैसियत के हिसाब से दहेज़ दिया था. दहेज़ में एक लाख रुपये के अलावा स्विफ्ट गाड़ी की मांग पर दहेज़ लोभी अड़े रहे, जबकि शादी के वक्त 32 हजार रुपये नगद, एक मोटरसाइकिल, फ्रिज, वॉशिंग मशीन, तक़रीबन दो किलो चांदी के जेवरात और 20 ग्राम सोना इत्यादी सामान दिया था.\nइतना सब कुछ मिलने के बाद भी मालब गांव के लोग दहेज़ से खुश नहीं थे. शाहिना का एक दो वर्षीय बेटा भी है. ससुराल पक्ष के लोग शाहिना को दहेज़ के लिए तंग करते थे और कई बार मारने की कोशिश भी की. पीड़ित पक्ष का कहना है कि गत 10 जुलाई को शाहिना के ससुराल से किसी का फोन आया की आपकी बेटी की हत्या कर दी है. जब हम मालाब गांव पहुंचे तो बेटी चारपाई पर मृत अवस्था में पड़ी हुई मिली.\nआरोप मौके से फरार\nपीड़ित परिवार का आरोप है की पहले तो बेटी के साथ मार-पिटाई की गई. बाद में बेटी को फांसी पर लटका दिया. पिटाई से 8 माह की गर्भवती शाहिना इस दर्द को बर्दाश्त नहीं कर सकी और दुनिया को हमेशा के लिए अलविदा कह दिया. कातिल पति को पत्नी ही नहीं गर्भ में पल रहे बच्चे की भी जान की भी परवाह नहीं रही. शाहिना की जान दहेज़ दानव ने ले ली और उसके दो साल का लड़का शाहिना को अब मां का प्यार कभी नसीब नहीं हो पायेगा. आरोपी घटना के बाद से फरार है.\nआकेड़ा पुलिस ने पति मोमिन सहित उसके परिवार के सात लोगों के खिलाफ हत्या का मामला दर्ज किया है. पुलिस का दावा है कि आरोपी पति को जल्द ही गिरफ्तार कर लिया जाएगा. साथ ही इस मामले में जो भी दोषी होगा, उसे बख्शा नहीं जाएगा.\nPrevious article5 साल बाद आज फिर लगेगा सीएम नीतीश कुमार का जनता दरबार, आइए जाने\nNext articleयूपी से टैक्टर खरीदने आए व्यक्ति को चोरी का ट्रैक्टर बेचकर लाखों रुपये की ठगी


60 दिनों तक मधेपुरा में धारा-144, इन शर्तों के साथ होगी आचार संहिता लागू - MadhepuraTimes\nHome / Madhepura / 60 दिनों तक मधेपुरा में धारा-144, इन शर्तों के साथ होगी आचार संहिता लागू\n60 दिनों तक मधेपुरा में धारा-144, इन शर्तों के साथ होगी आचार संहिता लागू\nविधान सभा चुनाव की घोषणा होते ही मधेपुरा जिला दंडाधिकारी सह जिला निर्वाची पदाधिकारी नवदीप शुक्ला ने जिले में 60 दिनों तक धारा-144 दंड प्रक्रिया संहिता की घोषणा की है.\nजिला दंडाधिकारी के द्वारा आदेश में कहा गया है कि भारत निर्वाचन आयोग द्वारा निर्वाचन की घोषणा की तिथि से ही आदर्श आचार संहिता प्रभावी है तथा विभिन्न राजनीतिक दलों द्वारा चुनावी प्रचार कार्यक्रम प्रारंभ कर दिया गया है. इस अवधि में विभिन्न राजनीतिक दलों तथा प्रत्याशियों के द्वारा चुनावी प्रचार कार्यक्रम प्रारंभ कर दिया गया है.\nइस दौरान जनसभा तथा जुलूस का आयोजन नहीं किया जाएगा. राजनीतिक प्रतिस्पर्धा व प्रतिद्वंदिता के कारण शस्त्र एवं शक्ति प्रदर्शन कर मतदाताओं को प्रभावित व आतंकित किए जाने तथा विधि व्यवस्था को भंग किए जाने की प्रबल संभावना बनी रहती है. इसके साथ ही मतदाता को डराने, धमकाने, जातीय, साम्प्रदायिक तथा धार्मिक विद्वेष की भावना फैलाने के लिए असामाजिक तत्वों के सक्रिय हो जाने के कारण विधि-व्यवस्था की समस्या उत्पन्न हो सकती है. जिससे लोक शान्ति भंग हो सकती है. अत: उपयुक्त परिपेक्ष्य में चुनाव प्रक्रिया समाप्त होने तक अथवा अधिकतम 60 दिनों तक, जो पहले हो, दंड प्रक्रिया संहिता की धारा-144 लगाया जा रहा है.\nआचार संहिता के उल्लंघन करने वाले बैनर, पोस्टर, होर्डिंग व दीवार लेखन को हटाने का निर्देश जिला दंडाधिकारी द्वारा दिया गया है. जारी आदेश में कहा गया है कि अपने-अपने कार्यालय भवन पर किसी भी तरह के बैनर, पोस्टर तथा होर्डिंग को हटा लें जिससे आचार संहिता का उल्लंघन होता है.\nइन शर्तों का करना होगा पालन: दंड प्रक्रिया संहिता की धारा-144 के दौरान बिना अनुमति के किसी भी व्यक्ति, राजनीतिक दल तथा राजनीतिक पार्टियों द्वारा सभा, जुलूस, धरना, प्रदर्शन तथा ध्वनि विस्तारक यंत्र का प्रयोग नहीं किया जाएगा. रात 10 बजे से सुबह6बजे तक ध्वनी विस्तारक यंत्र का प्रयोग वर्जित रहेगा. कोरोना को लेकर जारी आदेश का पालन करना होगा. किसी भी व्यक्ति, पार्टी अथवा संगठन के खिलाफ पोस्टर, पर्चा तथा सोशल मीडिया पर कमेन्ट नहीं किया जाएगा. किसी को डराने, धमकाने व प्रलोभन देने का कार्य नहीं करें. लाठी, डंडा व अन्य जानलेवा हथियारों का प्रदर्शन नहीं करें. कहा गया कि भारत निर्वाचन आयोग द्वारा जारी आदेश का पालन करें.\n60 दिनों तक मधेपुरा में धारा-144, इन शर्तों के साथ होगी आचार संहिता लागू Reviewed by मधेपुरा टाइम्स on September 27, 2020 Rating: 5


Court issues notice to centre on Rakesh Asthana appointment - राकेश अस्थाना की नियुक्ति के मामले में दिल्ली हाई कोर्ट का केंद्र को नोटिस - Satya Hindi\nराकेश अस्थाना की दिल्ली पुलिस के कमिश्नर के पद पर नियुक्ति के मामले में दिल्ली हाई कोर्ट ने बुधवार को केंद्र सरकार को नोटिस जारी कर उसका जवाब मांगा है। सीबीआई के निदेशक रह चुके अस्थाना की नियुक्ति का जबरदस्त राजनीतिक विरोध हुआ था। राकेश अस्थाना के बारे में कहा जाता है कि वह प्रधानमंत्री नरेंद्र मोदी और गृह मंत्री अमित शाह के नज़दीकी हैं।\nदिल्ली हाई कोर्ट में दायर याचिका में अस्थाना की नियुक्ति को चुनौती दी गई थी। जस्टिस डी.एन. पटेल और जस्टिस ज्योति सिंह की बेंच 8 सितंबर को मामले में अगली सुनवाई करेगी।\nइस मामले में सेंटर फ़ॉर पब्लिक इंटरेस्ट लिटिगेशन (सीपीआईएल) की ओर से सुप्रीम कोर्ट में भी याचिका दायर की गई है। याचिका में कहा गया है कि अस्थाना की नियुक्ति में सुप्रीम कोर्ट के द्वारा प्रकाश सिंह बनाम केंद्र सरकार वाले मामले में दिए गए फ़ैसले को पूरी तरह दरकिनार कर दिया गया है।\nसुप्रीम कोर्ट में दायर याचिका में जिन बातों को आधार बनाया गया है, उन्हें ही आधार बनाते हुए दिल्ली हाई कोर्ट में भी वकील सदरे आलम की ओर से याचिका दायर की गई थी।\nआलम ने मांग की थी कि अस्थाना की नियुक्ति को रद्द कर दिया जाना चाहिए। 25 अगस्त को शीर्ष अदालत ने दिल्ली हाई कोर्ट से कहा था कि वह आलम की याचिका पर दो हफ़्ते के अंदर फ़ैसला दे।\n‘कॉपी-पेस्ट कर दिया’\nसीपीआईएल की ओर से पेश हुए वरिष्ठ वकील प्रशांत भूषण ने कहा कि सीपीआईएल की ओर से इस मामले में जो याचिका सुप्रीम कोर्ट में दायर की गई है, याचिकाकर्ता ने उसे ही सीधा कॉपी-पेस्ट कर हाई कोर्ट में दायर कर दिया है। भूषण ने कहा कि यह पूरी तरह दिल्ली हाई कोर्ट के नियमों का उल्लंघन है।\nकेंद्र सरकार की ओर से पेश हुए सॉलिसिटर जनरल तुषार मेहता ने कहा कि यहां तक कि इस याचिका में टाइपिंग की ग़लतियां भी हूबहू वैसी ही हैं। मेहता ने याचिका दायर करने वालों पर ‘प्रोफ़ेशनल पीआईएल पिटीशनर्स’ होने का तंज भी कसा।\nइसके बाद भूषण ने कहा कि इस मामले में उनकी याचिका सुप्रीम कोर्ट के सामने लंबित है और वे यहां पर इसे लेकर बहस नहीं करना चाहते। उन्होंने कहा कि इस याचिका को खारिज कर दिया जाना चाहिए और उदाहरण के लिए कुछ आर्थिक दंड भी लगाया जाना चाहिए, क्योंकि यह अदालत के सारे नियमों का उल्लंघन करती है।\nराकेश अस्थाना की नियुक्ति का कांग्रेस और आम आदमी पार्टी ने विरोध किया था। दिल्ली में सरकार चला रही आम आदमी पार्टी ने विधानसभा में अस्थाना की नियुक्ति के ख़िलाफ़ प्रस्ताव पास किया था। प्रस्ताव में कहा गया है कि केंद्रीय गृह मंत्रालय अस्थाना की नियुक्ति का प्रस्ताव वापस ले। बता दें कि दिल्ली पुलिस केंद्रीय गृह मंत्रालय के अधीन आती है। जबकि कांग्रेस ने पूछा था कि अस्थाना के पास आख़िर प्रधानमंत्री नरेंद्र मोदी और गृह मंत्री अमित शाह के ख़िलाफ़ क्या है? सीबीआई के निदेशक रह चुके राकेश अस्थाना को बीएसएफ़ के महानिदेशक पद से सेवानिवृत्त होने से तीन दिन पहले ही दिल्ली पुलिस का कमिश्नर बनाया गया था।


'छिछोरे' बॉक्स ऑफिस: सुशांत सिंह राजपूत और श्रद्धा कपूर की फिल्म ने6दिन में ही पार किया 60 करोड़ का आंकड़ा! - DesiMartini\n'छिछोरे' बॉक्स ऑफिस: सुशांत सिंह राजपूत और श्रद्धा कपूर की फिल्म ने6दिन में ही पार किया 60 करोड़ का आंकड़ा!\nअपडेट: सितंबर 12, 2019 11:35 IST\nसुशांत सिंह राजपूत और श्रद्धा कपूर की फिल्म ‘छिछोरे’ बॉक्स-ऑफिस पर धमाकेदार कमाई कर रही है। रिलीज़ के 6ठे दिन ‘छिछोरे’ ने बॉक्स-ऑफिस पर 7.20 करोड़ का धमाकेदार कलेक्शन किया। आपको ये जानकर हैरानी होगी कि ये कमाई फिल्म के पहले दिन के कलेक्शन के बहुत करीब है।\n‘दंगल’ डायरेक्ट करने वाले नितेश तिवारी की इस फिल्म ने पहले दिन 7.32 करोड़ का कलेक्शन किया था। सिर्फ6दिन की कमाई मिलाकर ‘छिछोरे’ अभी तक कुल 61.33 करोड़ का कलेक्शन कर चुकी है, और 100 करोड़ के आंकड़े के पास पहुँचती हुई नज़र आ रही है।\nअधिकतर फ़िल्में वीकेंड में तो अच्छी कमाई करती हैं मगर कामकाजी दिनों में धीमी पड़ जाती हैं, लेकिन ‘छिछोरे’ हफ्ते के कामकाजी दिनों में लगभग उसी तरह कमाई कर रही है जैसी इसने वीकेंड में की थी। ‘छिछोरे’ के कलेक्शन पर सबसे बड़ा ख़तरा इस शुक्रवार से शुरू होगा जब आयुष्मान खुराना स्टारर ‘ड्रीम गर्ल’ रिलीज़ होगी।\n‘ड्रीम गर्ल’ को लेकर जनता में बहुत एक्साइटमेंट भरा माहौल है और आयुष्मान वैसे भी लोगों के पसंदीदा एक्टर्स में से एक हैं। अगर ‘छिछोरे’, ‘ड्रीम गर्ल’ के आगे टिक जाती है तो इसकी कमाई और भी ज़बरदस्त हो सकती है।\nसुशांत सिंह राजपूत नीतेश तिवारी श्रद्धा कपूर छिछोरे\nसाहो बॉक्स ऑफिस: प्रभास की फिल्म ने पहले दिन की धुंआधार कमाई!\nखैरियत: 'छिछोरे' के नए गाने में अरिजीत सिंह की आवाज़ जादुई है


5 Mistakes That Spoil Coriander Leaves inaDay\nEditorial13 Oct 2021, 13:05 IST\nअगर आपको भी लगता है कि आप बाज़ार से धनिया पत्ता खरीद कर लाते हैं और वो जल्दी खराब हो जाता है तो ये5गलतियां बिल्कुल ना करें।\nइन दिनों धनिया पत्ता काफी महंगा मिल रहा है और इस सीजन में बनने वाली सभी डिशेज के साथ धनिया की चटनी बहुत अच्छी लगती है। ऐसे में अगर आप धनिया बाज़ार से लेकर आते हैं तो शायद आप भी ये चाहें कि वो लंबे समय तक फ्रेश रहे। कई बार आपने देखा होगा कि धनिया पत्ता घर में लेकर आते ही अगले ही दिन वो खराब होने लगता है, लेकिन ऐसा क्यों? कई बार वो सड़ जाता है तो कई बार वो सूख जाता है।\nऐसा कई बार इसलिए होता है क्योंकि हम उसे ठीक तरह से स्टोर नहीं करते हैं जिस तरह से उसे करना चाहिए। एक बात ये जाननी भी जरूरी है कि अगर आप इस तरह के किसी हर्ब को फ्रेश रखना चाहते हैं तो उसे मॉइश्चर के साथ स्टोर नहीं किया जा सकता है। तो चलिए आपको उन पांच गलतियों के बारे में बताते हैं जो इसे जल्दी खराब कर देती है।\n1. धनिया को धोकर स्टोर करना-\nयकीन मानिए धनिया सबसे ज्यादा इसी गलती की वजह से खराब होता है। धनिया तुरंत धोकर तुरंत ही इस्तेमाल करने वाला हर्ब है और आप इसे धोने के बाद किसी भी तरह से स्टोर करें ये खराब ही होगा।\nचाहे आप धोने के बाद उसे पंखे या सूरज की धूप के नीचे सुखाने की कोशिश ही क्यों ना करें धनिया पत्ते 1 दिन के अंदर ही सूख जाएंगे या फिर मॉइश्चर के कारण सड़ने लगेंगे और उसमें से बदबू आने लगेगी। धनिया को हमेशा ड्राई स्टोर करना ही बेस्ट होता है तो कोई कुछ भी कहे इसे धोकर ना स्टोर करें। इसे क्लीन करने का तरीका अलग होता है।\nइसे जरूर पढ़ें- न सूखेगी हरी मिर्च न होगी लाल, मिर्च को लंबे समय तक स्टोर करने के सही तरीके\n2. बिना स्टेम्स काटे उसे स्टोर करना-\nधनिया की स्टेम्स काटकर उसे स्टोर करना चाहिए क्योंकि धनिया पत्ते की स्टेम्स में ही कई बार मॉइश्चर होता है और ये भी धनिया को सड़ाने का काम कर सकता है। धनिया की जड़ें और स्टेम्स काटकर स्टोर करना ही सही तरीका है जो इसे लंबे समय तक फ्रेश रखने में मदद कर सकता है।\n3. फ्रिज में खुला स्टोर करना-\nये गलती बिल्कुल ना करें इससे कुछ घंटे में ही आपके फ्रेश धनिया के पत्ते मुर्झा जाएंगे और आप इन्हें फ्रेश नहीं रख पाएंगे। यकीन मानिए ऐसा आप बिल्कुल भी नहीं चाहेंगे कि कुछ ही घंटों में फ्रेश धनिया मुर्झा जाए। फ्रिज में खुला रखने से ये समस्या भी होगी कि धनिया की स्मेल बाकी सभी चीज़ों में चली जाएगी।\n4. एयर टाइट डिब्बे का इस्तेमाल ना करना-\nआपको धनिया अगर 1 हफ्ते से ज्यादा भी वैसा ही फ्रेश रखना है जैसा वो बाज़ार से आया था तो आपको ये ध्यान रखना है कि इसे एयर टाइट डिब्बे में और कागज में लपेट कर ही स्टोर करें। ऐसे ही बिल्कुल ना छोड़ें। ये धनिया को स्टोर करने का सही तरीका है, यही तरीका है जिससे धनिया पत्ते लंबे समय तक सही रहते हैं और खराब नहीं होते हैं।\nइसे जरूर पढ़ें- हरी मिर्च से जुड़े 10 आसान हैक्स\n5. डिब्बे में स्टोर करते समय मॉइश्चर का ध्यान ना रखना-\nएक और गलती जो धनिया पत्ते को स्टोर करते समय लोग करते हैं वो ये कि डिब्बे में इन्हें स्टोर करते समय मॉइश्चर का ध्यान नहीं रखते हैं। अगर डिब्बे को पोंछ कर नहीं रखा जाए तो उसमें मौजूद ज़रा सा मॉइश्चर भी धनिया को खराब कर सकता है।\nये सारी गलतियां अधिकतर लोग कर देते हैं और फिर धनिया पत्ता इस्तेमाल नहीं कर पाते हैं। अगर आप ज्यादा धनिया बाज़ार से खरीद कर लाए हैं तो इन5गलतियों से जरूर बचें। अगर धनिया को स्टोर करने की आपकी कोई अन्य ट्रिक है तो वो भी हमें हरजिंदगी के फेसबुक पेज पर जरूर बताएं। अगर आपको ये स्टोरी अच्छी लगी हो तो इसे शेयर जरूर करें। ऐसी ही अन्य स्टोरी पढ़ने के लिए जुड़े रहें हरजिंदगी से।\ncoriander leaves Coriander Seeds Storage Tips Herbs Kitchen hacks


Valentine’s Day 2019: What Is Love, Pyar Kya Hota Hai, Love Definition, Happy Valentine Day, Love Quotes | Valentine’s Day 2019 / क्या होता है ये प्यार? जानिए इन6तस्वीरों के जरिए, कायल हो जाएंगे इस अंदाज के - Dainik Bhaskar\nValentine’s Day 2019: What Is Love, Pyar Kya Hota Hai, Love Definition, Happy Valentine Day, Love Quotes\nValentine’s Day 2019 / क्या होता है ये प्यार? जानिए इन6तस्वीरों के जरिए, कायल हो जाएंगे इस अंदाज के / Valentine’s Day 2019 / क्या होता है ये प्यार? जानिए इन6तस्वीरों के जरिए, कायल हो जाएंगे इस अंदाज के\nHappy Valentine’s Day 2019 / प्यार क्या होता है? इन तस्वीरों में आपको प्यार की अलग-अलग परिभाषा मिलेंगी.\nनई दिल्ली. 14 फरवरी यानि की वेलेंटाइन डे, इस दिन दुनिया के अधिकतर हिस्सों में वेलेंटाइन डे (Valentine Day) सेलिब्रेट होता है। 14 फरवरी का इंतजार कई लोगों को बेसब्री से रहता है खास कर युवाओं को, जब वो किसी व्यक्ति विशेष को अपने दिल की बात बताने की कोशिश करते हैं कि वो उससे कितना प्यार करते हैं। कहते है “ये इश्क नहीं आसां इतना ही समझ लीजे, इक आग का दरिया है और डूब के जाना है....”। लेकिन, क्या सिर्फ यही हकीकत है इन प्यार, प्रेम, मोहब्बत, इश्क या लव जैसे शब्दों की। या फिर एक इस नजरिए पर भी नजर डालिए...‘ढाई आखर प्रेम का, पढ़े सो पंडित होय..’। लब्बोलुआब ये कि इस विषय पर जितना लिखा गया उतना शायद किसी दूसरे विषय पर नहीं। कोई प्यार की डगर को आग का दरिया बताता है तो कोई, इसे प्रेम का ढाई अक्षर बताकर उसके आत्मिक आनंद की तरफ इशारा करता है। हालांकि, भाव वही निस्वार्थ प्रेम। जिसके तरीके तो बदल सकते हैं लेकिन मायने कभी नहीं। यह प्रेम आदि और अनंत है। जब तक कायनात है, सृष्टि है तब तक प्रेम है- प्यार है। फिर आप इसे किसी भी नाम से पुकारिए। बहरहाल, इस प्यार को समझने या समझाने के लिए चाहे जो शब्द आप पसंद करें लेकिन सच्चाई सिर्फ ये है कि ‘प्यार अहसास है, इसे बताया नहीं महसूस किया जाता है।’ हम यहां आपको6बेहतरीन तस्वीरें दे रहे हैं। ये आपको उस अहसास का अहसास कराएंगी जो आप अकसर अहसास करते हैं।\n1) आज बहुत देर हो गई..\nफर्ज कीजिए, आप ऑफिस या अपने काम से घर लौटे और देर से लौटे। पिता फिक्रमंद हैं, बेटा अब तक घर क्यों नहीं आया? या बेटी अब तक क्यों नहीं लौटी। अचानक आप घर पहुंचते हैं। जैसे कोई चमत्कार कोई करिश्मा पिता की आवाज में जोश भरता है। वो पूछते हैं- अरे बेटा, आज बहुत देर हो गई। यही तो प्यार है। अगली बार जब आप देर से घर लौटेंगे तो यह अहसास पूरे रास्ते आपको अपने साथ महसूस होगा।\n2) तू टेंशन मत ले...\nजिंदगी है तो चुनौतियां हैं, संघर्ष हैं और मुश्किलात का सामना है। कभी महसूस किया कि आप किसी परेशानी से गुजर रहे हों। रास्ता नजर नहीं आता हो। फिर भाई चुपके से, हौले से कंधे पर हाथ रखता है और कहता है...भाई तू टेंशन ना ले, मैं हूं ना तेरे साथ। एक नई ऊर्जा मन में दौड़ जाती है। और फिर मन चंगा तो कटौती में गंगा।\n3) मेरा बच्चा तो लाखों में एक...\nकहते हैं दुनिया में मां से कीमती कोई नहीं। सच भी तो यही है। एक रोता, सिसकता शिशु जिसे बोलना नहीं आता। वो चुप नहीं होता, रोना बंद नहीं करता फिर चाहे आप उसे चंदा मामा ला दें या सूरज चाचू। मां आती हैं, आंचल में समेटती है। माथे पर होंठ रखकर कहती है- मेरा बच्चा लाखों में एक है। ये प्यार है। एक अदृश्य शक्ति। एक अहसास जिसको बयां करने के लिए दुनिया में आज तक अल्फाज या शब्द नहीं गढ़े गए।\n4) कोई लड़की पसंद हो तो....\nऐसा नहीं कि सिर्फ भारतीय फिल्मों में देवर-भाभी की स्नेहिल ठिठौली या कहें मजाक दिखाया जाता है। भारत के मध्यमवर्गीय परिवारों या ग्रामीण अंचलों में यह ममत्व भरा रिश्ता अकसर नजर आता है। देवर की शादी की बात हो रही हो। वो संकोच में अपने दिल की बात घरवालों से कह नहीं पा रहा हो। ऐसे में मां जैसी भाभी करीब आती है और पूछती है....ऐ हीरो...लड़की देखी है तेरे लिए। कोई और पसंद हो तो बता देना। महसूस कीजिए तो सही यही सही प्यार है।\n5) चल कहीं, घूम आते हैं....\nजिंदगी में कई बार आप अच्छा फील नहीं करते। लगता है जैसे किसी चीज की कमी है। दिल उदास होता है और इस वजह से कहीं और कुछ काम में मन ही नहीं लगता। इसी तन्हाई के आलम में बहन करीब आती है। वो आपका हाल समझती है। आहिस्ता से कहती है- चल भाई कहीं घूम के आते हैं। आप जाते हैं जब लौटते हैं जिंदगी फिर बहारां हो जाती है।\n6) तेरे बगैर मजा नहीं आता...\n‘गुलों के बिना गुलिस्तां की क्या बिसात, ना नाम होता और ना शोहरत’। दोस्त भी आपकी जिंदगी में गुलों यानी फूलों की तरह हैं। ये नहीं होते तो बिना फूलों के बाग कैसा होता? बस इतना सा सोचना था। ये खूबसूरत रिश्ता उस वक्त और परवान चढ़ता है या कहें बेमिसाल हो जाता है। जब वो दोस्त किसी वक्त आकर गले लगता है और कहता है- अबे, तेरे बगैर मजा नहीं आता यार। क्या अब भी किसी और मिसाल की जरूरत है ‘प्यार के अहसास’ को बयां करने के लिए। नहीं ना। हैप्पी वेलेंटाइन डे।\nValentine\_'s Day Quotes 2019/ ये वेलेंटाइन डे कोट्स करें शेयर और कहें मन में छिपी हर बातम / Valentine's Day Quotes 2019/ ये वेलेंटाइन डे कोट्स करें शेयर और कहें मन में छिपी हर बातम


क्रिप्टो बाजार, द्विआधारी विकल्प रोबोट\nएक बार जब यह अनुकूलन काम कर रहा है, तो अगले अनुकूलन पर आगे बढ़ें। काम शुरू करना असली खाता, न्यूनतम पदों को ही खोलें बहुत और ऑर्डर देना न भूलें। इस मामले में, आपके लाभ क्रिप्टो बाजार और नुकसान कम से कम होंगे। इस स्तर पर आपका लक्ष्य अनुभव का निर्माण करना है, न कि लाभ कमाना। जब आप सहज महसूस करते हैं और अपनी भावनाओं को नियंत्रित करते हैं, तो आप बहुत कुछ बढ़ा सकते हैं। मुख्य बात यह है कि इसे धीरे-धीरे करना है।\nआप सोच रहे होंगे कि केला कैसे आपके दांतों को चमका सकता है, तो आपको बता दें कि दांतों के लिए केले का छिलका कारगर घरेलू नुस्खा हो सकता है। बस आपको केले के छिलके से दांतों को कुछ देर रगड़ना होगा (25)। ऐसा क्रिप्टो बाजार आप हफ्ते में तीन-चार बार कर सकते हैं। और वहाँ, इस खंड में, कुछ समय के लिए आपको आने वाली दिशा के कैरिजवे के साथ चलना होगा!\nवित्तीय प्रबंधन में एमबीए क्या है? यह उन पेशेवरों के लिए एक डिग्री है जो अपने संबंधित संगठनों के वित्तीय क्षेत्रों में काम करते हैं और वित्तीय प्रबंधन क्षेत्र में नवीनतम उपकरणों और तकनीकों के बारे में अपना ज्ञान बढ़ाना चाहते हैं। इस प्रकार की डिग्री कार्यकारी नेतृत्व की स्थिति के लिए स्नातक तैयार कर सकते हैं। छात्र सामरिक प्रबंधन, विपणन, परियोजना प्रबंधन और लेखांकन जैसे विषयों से निपटने वाले पाठ्यक्रमों में नामांकन कर सकते हैं। उपयोगकर्ता के उद्देश्य के आधार परसामाजिक नेटवर्क में है, यह एक नारा उठा लेने लायक क्रिप्टो बाजार है। अगर पंजीकरण विशेष रूप से दोस्तों और साथियों के साथ संचार के लिए किया जाता था, तो शांत अच्छी मनोदशा की स्थिति शांत, छोटी होती है, लेकिन साथ ही साथ संतृप्त और आवश्यक अर्थ भी लेती है।\nक्रिप्टो बाजार, Stochastic सूचक सेना सूचकांक\nउसके लिए पॉवर्पर्स मौजूद हैं, ताकि एक महत्वपूर्ण स्थिति में वे मूल्यवान संपत्ति की सुरक्षा पर पैसा क्रिप्टो बाजार ले सकें।\n2018 क्रिसमस और नए साल की अवधि में आने वाली सार्वजनिक छुट्टियों के पालन में, FXTM की ट्रेडिंग अनुसूची बदल जाएगा। आप इस पोस्ट के बारे में अपने सुझाव, सवाल और विचार को नीचे कमेंट करके जरुर बताये। मुलर एक मिलर है; मेयर - भूमि प्रबंधक; वेबर एक जुलाहा है; वैगनर एक कोचमैन है; शुल्त्स मुखिया है; हॉफमैन एक दरबारी है; किन्नर एक चरवाहा है; क्रिप्टो बाजार बाउर एक किसान है; भेड़िया एक भेड़िया है; न्यूमैन एक नया व्यक्ति है; ज़िमरमैन एक बढ़ई है; क्रूगर एक कुम्हार है; श्वार्ट्ज - काला; हार्टमैन - एक पुरुष व्यक्तिगत नाम से।\nपॉलिटेक्निक डिप्लोमा कार्यक्रम के पूरा होने के बाद इंजीनियरिंग ट्रेडों के साथ-साथ गैर-इंजीनियरिंग क्षेत्रों में भी छात्रों के पास कई प्रकार के करियर विकल्प मौजूद हैं। Ventilated facades सामना करने के लिए सबसे आधुनिक संस्करण माना जाता है। हवादार facades के फायदों में गर्मी संरक्षण और एक विशाल वर्गीकरण हैं। एक 50 माइक्रोग्राम / एमएल स्टॉक समाधान बनाने के लिए निर्माता के निर्देशों के अनुसार EGF-एलेक्सा क्रिप्टो बाजार 647 Reconstitute. (पीबीएस) में 0.1% BSA समाधान के 200 μl के लिए इस शेयर समाधान के2μl जोड़ें. कोशिकाओं से पीबीएस निकालें, EGF समाधान जोड़ने के लिए और 30 मिनट के लिए सेते हैं।\nस्वचालित विदेशी मुद्रा व्यापार प्रणाली अप्रैल 21, 2017\nOlymp Trade में Breakout कार्यनीति का प्रयोग करके मुनाफा कैसे कमाएं जुलाई 7, 2020\nबाइनरी ऑप्शंस कार्ययोजनाएँ सितम्बर 11, 2018\nअपतटीय द्विआधारी दलाल के साथ समर्थन और सेवा की समीक्षा मार्च 8, 2020


श्रद्धा नहीं आलिया होती प्रभास की हीरोइन, इस वजह से रिजेक्ट की 'साहो' | Cinemawale\nHomeCeleb Gossipश्रद्धा नहीं आलिया होती प्रभास की हीरोइन, इस वजह से रिजेक्ट की ‘साहो’\nश्रद्धा नहीं आलिया होती प्रभास की हीरोइन, इस वजह से रिजेक्ट की ‘साहो’\nबाहुबली फेम प्रभास इन दिनों अपनी अगली फिल्म साहो की शूटिंग में बिजी हैं. इसमें एक्टर के अपोजिट हीरोइन को फाइनल करने का सिलसिला काफी लंबा चला. अनुष्का शेट्टी से शुरू हुई यह खोज आखिर में श्रद्धा कपूर पर जाकर रुकी. लेकिन अब इस लिस्ट में एक नया नाम सामने आया है. वो है बॉलीवुड की चुलबुली और टैलेंटेड स्टूडेंट आलिया भट्ट का.\nखबर है कि अनुष्का शेट्टी की कास्टिंग पर बात ना बनने के बाद आलिया भट्ट मेकर्स की पहली पसंद थीं. सूत्रों के अनुसार, मेकर्स ने इस रोल के लिए आलिया को अप्रोच किया था. प्रभास और आलिया की इस जोड़ी को लेकर करन जौहर भी काफी एक्साइटेड थे. उन्होंने आलिया को फिल्म करने के लिए काफी बोला. लेकिन आलिया ने साहो में प्रभास के अपोजिट कम रोल होने के चलते फिल्म साइन करने से मना कर दिया था.\nआलिया से जुड़े एक सूत्र ने बताया, इन दिनों आलिया के पास फिल्मों की कमी नहीं है. उनके पास जो भी फिल्में हैं उनमें वह एक बेहतरीन रोल में दिखेंगी. वह अपने फिल्मों के चॉइस के कारण इनदिनों इंडस्ट्री में जाने जा रही हैं. वह नहीं चाहती थीं कि ऐसी फिल्म का हिस्सा बने जिसमें उनके पास करने के लिए ज्यादा कुछ ना हो.\nआलिया के फिल्म रिजेक्ट करने के बाद यह रोल श्रद्धा कपूर को मिला. हालांकि कुछ महीने पहले एक फैन से ट्विटर पर चैट के दौरान आलिया ने खुलासा किया था कि प्रभास उनके फेवरेट साउथ एक्टर हैं. साथ ही एक्ट्रेस ने कहा था कि वह उनके साथ काम करने का कोई मौका नहीं छोड़ेंगी.\nलेकिन फिर भी आलिया ने साहो में प्रभास के अपोजिट काम करने से मना कर दिया. इससे पता चलता है कि आलिया किसी भी कीमत पर अपनी फिल्मों और रोल के साथ समझौता करने लिए तैयार नहीं हैं. उम्मीद है कि भविष्य में फैंस इन दोनों एक्टर्स की जोड़ी को रुपहले पर्दे पर देख सकें.\nThe love story of Shahid Kapoor and Mira Rajput – ...\nSonam Kapoor’s wedding: June wedding for Anil Kapo...


Bajrangi Bhaijaan Munni Aka Harshaali Malhotra Shares Pool Photo On Instagram - बजरंगी भाईजान की Munni ने शेयर की पूल Photo, बोलीं- अगर यहां कोई जादू है तो वह...\n'बजरंगी भाईजान' की Munni ने शेयर की पूल Photo, बोलीं- अगर यहां कोई जादू है तो वह...\nहोमबॉलीवुड'बजरंगी भाईजान' की Munni ने शेयर की पूल Photo, बोलीं- अगर यहां कोई जादू है तो वह...\nहर्षाली मल्होत्रा (Harshaali Malhotra) की एक फोटो भी सबका खूब ध्यान खींच रही है, जिसमें वह स्विमिंग करती हुई नजर आ रही हैं.\nWritten by आशना मलिक, Updated:3दिसम्बर, 2020 8:35 AM\n'बजरंगी भाईजा'न की 'मुन्नी' ने शेयर की पूल फोटो\nबजरंगी भाईजान की 'मुन्नी' यानी हर्षाली मल्होत्रा (Harshaali Malhotra) इन दिनों सोशल मीडिया पर काफी एक्टिव नजर आ रही हैं. वह अकसर अपनी फोटो और वीडियो शेयर कर फैंस के साथ जुड़ी रहती हैं. हर्षाली मल्होत्रा की एक फोटो भी सबका खूब ध्यान खींच रही है, जिसमें वह स्विमिंग करती हुई नजर आ रही हैं. इस फोटो को खुद हर्षाली मल्होत्रा ने अपने इंस्टाग्राम एकाउंट से शेयर किया है, जिसपर अभी तक 26 हजार से भी ज्यादा लाइक्स आ चुके हैं. इसके साथ ही सोशल मीडिया यूजर हर्षाली मल्होत्रा की फोटो की भी तारीफें करते नहीं थक रहे हैं.\nहर्षाली मल्होत्रा (Harshaali Malhotra) फोटो में पूल में स्विमिंग करते हुए और एंजॉय करते हुए दिखाई दे रही हैं. इस फोटो को शेयर करते हुए हर्षाली मल्होत्रा ने लिखा, "अगर यहां कोई जादू है तो यह सभी पानी में शामिल होते हैं." बता दें कि हर्षाली मल्होत्रा कुछ ही दिनों पहले छुट्टियों पर गई हुई थीं. इसके बाद भी वह अपने फैंस से जुड़ना नहीं भूलती थीं. हर्षाली मल्होत्रा ने छुट्टियों के दौरान अपना एक वीडियो भी शेयर किया था, जिसमें वह वादियों में ट्रेकिंग करती हुई दिखाई दे रही थीं. इस वीडियो में भी 'बजरंगी भाईजान' की 'मुन्नी' का अंदाज लोगों को काफी पसंद आ रहा था.\nharshaali malhotraharshaali malhotra photosharshaali malhota pool photoharshaali malhota swimming in pool\nशिल्पा शेट्टी ने बेटे संग गमले से तोड़ निकाले एक किलो बैंगन, बोलीं- आज भरता बनेगा...देखें Video


अनूप सेठी: यह बुलडोजर समय है\nवरिष्‍ठ कवि चंद्रकांत देवताले जी से मिलने का पहला मौका आकशवाणी इंदौर के एक कार्यक्रम के सिलसिले में मिला जब हम लोग दूरदर्शन के गेस्‍ट हाउस में एक रात ठहरे. उनसे मिल कर बहुत अच्‍छा लगा. वे बहुत सहज हैं और दूसरे व्‍यक्ति को भी पूरी तरह से सहज बना देते हैं. दूसरी सुबह मैंने देवताले जी से छोटी सी बातचीत रिकार्ड करने का अनुरोध किया. वे सहजता से मान गए. उस समय उनके एक मित्र भी उनसे मिलने आए हुए थे. यह बातचीत चिंतनदिशा के ताजा अंक में छपी है.\nदेवताले जी बातचीत शुरू करने से पहले आप अपने मित्र का परिचय हमें दीजिए, क्‍योंकि यह एक दुर्लभ संयोग है.\nयह विट्ठल त्रि‍वेदी हैं, मेरे बचपन के दोस्‍त. जीवन के बहुत से उतार-चढ़ाव, संघर्ष हमने साथ-साथ देखे हैं. ये एक एक्‍टिविस्‍ट हैं और जनता और किसानों के बीच विचार के क्षेत्र में काम करते हैं. हम जब भी मिलते हें तो हमें ऐसा लगता है जैसे हम अपने बिछड़े हुए भाई से मिल रहे हैं.\nबिट्ठल त्रि‍वेदी ये जय प्रकाश नारायण के शताब्‍दी समारोह में मुख्‍य अतिथि के तौर पर आए, पर इस ढंग से मैं नहीं सोचता, यह मेरे हृदय का टुकड़ा हमेशा से रहा है और बड़े बड़े कार्यक्रमों में भी यह अपनी बात जिस ढंग से कहता है वह बड़ी बात है. मैं इन्‍हें बहुत मानता हूं. मैं पत्रम्-पुष्‍पम् के रूप में हूं. ये मुझे बहुत प्‍यार देते हैं. यही मेरे जीने का कारण है.\nप्रश्‍न धन्‍यवाद त्रि‍वेदी जी. अब देवताले जी मैं आपसे जानना चाहता हूं कि आप उम्‍मीद कहां से पाते हैं क्‍योंकि आजकल हम लोग प्रायः निराशा बहुत ज्‍यादा देखते हैं.\nउत्‍तर उम्‍मीद तो हमें जगह जगह से मिलती है. बचा-खुचा जो पर्यावरण है, पशु-पक्षी हैं, पेड़ हैं, इन सब में जो संगीत है, सृष्टि की प्रेरणा है. और यह धरती माता जहां पत्‍थरों के बीच भी दूब उग आती है. रेत का प्रदेश (मरूस्‍थल) जहां पानी की दो बूंद आ जाती है. बेचैन हो रहे मनुष्‍य जो दुखों के बावजूद हत्‍यारे नहीं हैं, बल्कि उन्‍हें बर्दाश्‍त कर रहे हैं और दूसरों को दुआएं दे रहे हैं. उम्‍मीद तो रचनाकार के भीतर एक स्‍थाई भाव है. अगर स्‍थाई भाव नष्‍ट हो जाएगा तो न तो आदमी बचेगा, न उम्‍मीद बचेगी और जीवन अजीब तरह का हो जाएगा. वैसे कवि का अपना कोई देश नहीं होता है. वह सबका होता है. हमारे हिंदुस्‍तान में अभी भी बहुत सी आशाजनक स्थितियां मौजूद हैं. बस दिक्‍कत यह है कि उम्‍मीद के जो कण हैं, दूब है, घास है, आवाज है, वह बहुत कम है. और नाउम्‍मीदी के आक्रमण बहुत ज्‍यादा हैं इसलिए असहायता का बोध होता है. इसका कोई रेडिमेड जबाव नहीं दिया जा सकता.\nप्रश्‍न तो इस स्थिति से पार कैसे पाएं ?\nउत्‍तर उम्‍मीद हमें अपने भीतर से पैदा करनी पड़ेगी. इसके लिए परिस्थितियों से हमें जूझना पड़ेगा और उनमें परिवर्तन करना पड़ेगा. उम्‍मीद को हम कहीं से उधार नहीं मांग सकते, कि आप हमें पांच सौ करोड़ डॉलर की उम्‍मीद भेज दीजिए. वो उम्‍मीद अगर आएगी तो उसमें जहर होगा. वह हमें नष्‍ट कर देगी.\nप्रश्‍न तो क्‍या हमारी सभ्‍यता और तंत्र की भूमिका उम्‍मीद को नष्‍ट करने में ज्‍यादा रहती है?\nउत्‍तर उसे यह समझ नहीं आता कि वह उम्‍मीद को पनपा रहा है या उम्‍मीद को नष्‍ट कर रहा है. उसको यही समझ में आता है कि वह अपनी पकड़ मजबूत कर रहा है. और शब्‍दों का, भाषा का प्रपंच रचते हुए वह मनुष्‍य को धोखा दे रहा है. और उसके मन में यह भी भ्रम होता है कि वह इसे आगे बढ़ाने का काम कर रहा है. वो यह नहीं जानता कि वह आगे की धरती को नष्‍ट कर रहा है. क्‍यों ? क्‍योंकि इसमें ईमानदारी, प्रतिबद्धता, जनता के प्रति समर्पण नहीं बचा है. यह एक बीमार समाज का समय है.\nप्रश्‍न जबकि हम उम्‍मीद यह करते हैं कि समाज आगे तरक्‍की करेगा.\nउत्‍तर वो दिखाते भी यही हैं कि समाज आगे आगे तरक्‍की कर रहा है. लेकिन हकीकत वह नहीं हे. वो एक भ्रम पैदा करते हैं. और वो सच्‍चाई को छुपाने के वास्‍ते भ्रम का ऐसा प्रपंच रचते हैं कि सच्‍चाई दब जाती है और भ्रम सच हो जाता है. यह उनकी खूबी है. और वो कोई ब‍हुत समझदार नहीं हैं. यह उनका कपट है. जैसे बाबा लोग करते हैं, वैसे ये कर रहे हैं. ये राजनैतिक बाबा हैं, कुर्सी पर बैठने वाले. वो मंदिर मस्जिद और अखाड़े में बैठने वाले बाबा हैं. सब करोड़पति हैं.\nप्रश्‍न यह कैसा सा समय है?\nउत्‍तर यह बुलडोजर टाइम है... विस्‍थापित करने वाला समय... और ऐसे समय में कवि जैसा कि तुकाराम ने कहा, निरंतर अपने आप से संवाद करते हुए सबसे संवाद कर रहा है. एक युद्ध उसका भीतर अपने आप से और दूसरा बाहर जमाने से.\nप्रश्‍न यही मैं पूछना चाह रहा था कि एक कवि के नाते इस समय के साथ आप कैसे तालमेल बिठाते हैं ?\nउत्‍तर यह द्वंद्वात्‍मक संबंध है उसका. वह खुद से भी लड़ता है और समाज से लड़ने की भी कोशिश करता है. एक कवि के लिए यह संभव नहीं है कि वह पूरे मैदान को बचा ले. वह बित्‍ता भर जमीन को बचा ले, उसके लिए वही काफी है. और हर आदमी को चाहिए कि वह अपने आसपास की बित्‍ता भर जमीन को बचा के रखे. और जमीन का मतलब जमीन ही नहीं है, मतलब मनुष्‍यता को बचा के रखे.\nप्रश्‍न आपकी अपनी कविता के बारे में पूछना चाहता हूं कि आप कविता का कच्‍चा माल कहां से पाते हैं और उसे कविता में तटदील कैसे करते हैं ?\nउत्‍तर कविता मेरे लिए कमोडिटी नहीं है. इसलिए कच्‍चा माल या रॉ मैटीरियल इक्‍ट्ठा करना मेरा काम नहीं है. जो उत्‍पादक होता है वह कच्‍चा माल इकट्ठा करता है. मेरे लिए मनुष्‍य होने और कवि होने के बीच में कोई फर्क नहीं है. जैसे मनुष्‍य होना मेरा पेशा नहीं है, इसी तरह कवि होना भी मेरा पेशा नहीं है.\nप्रश्‍न तो कवि होना आपका स्‍वभाव है.\nउत्‍तर यह मेरी मनुष्‍यता से जुड़ा हुआ है, उससे भिन्‍न नहीं है. मैं यही कहूंगा कि मैं मनुष्‍य हूं और कवि और आदिवासी जनपद से आया हुआ. इतने भौतिक विस्‍फोट, आधुनिकीकरण, भूमंडलीकरण, यंत्र सभ्‍यता, मशीनों और ताम-झाम... उसके बीच भी एक कवि के सरोकार आदिवासी की तरह होते हैं. उसकी चिंता अपनी भाषा, अपने जन, अपने दरख्‍तों को बचाने की होती है जिसमें उसकी देशीयता, अस्मिता और पहचान भी है. क्‍योंकि किसी भी आदिवासी की चिंता यही होती है.\nप्रश्‍न कविता अगर आपका स्‍वभाव है तो भी आप कविता किस तरह लिखते हैं ?\nउत्‍तर जीवन के अनुभव, रोजमर्रा की घटनाएं, हर चीज जो आती है और मेरे अंदर जैसे अंकुर फूटते हैं, वैसे फूटती है. तैयार हो जाती है तो बड़ी मुश्किल से मैं उसे कागज पर उतारता हूं.\nप्रश्‍न कागज पर पहले ही ड्राफ्ट में हो जाती है या..\nउत्‍तर हो जाती थी. पिछले कुछ समय से, विस्‍मृति के कारण, बहुत देर तक रखी रहती है और फिर उसमें काट-छांट भी होती है. बन जाए तो ठीक, नहीं तो में उसे छोड़ देता हूं.\nप्रश्‍न कितनी कविताएं ऐसी होंगी जो छोड़नी पड़ीं ?\nउत्‍तर (हाथ से अंदाजा देते हुए)\nइतना बड़ा गट्ठर है, करीबन पांच-छः किलो का. उसको मैं किसी को दे तो सकता नहीं. फेंक भी नहीं सकता\n( इस बीच हम तीनों की हंसी निकल जाती है)\nमुझे पता है कि विस्‍लावा शिंबोर्स्‍का पचास साल से कविता लिख रही थी और उसने सिर्फ ढाई सौ कविताएं लिखी हैं. एक साल में पांच छह कविताएं. यह जानकर मुझे इतना अद्भुत लगा कि यह है इंसान और कवि का एक साथ होना. मैं साक्षात्‍कार दे रहा हूं, आपकी वजह से. वो महान कवयित्री साक्षात्‍कार देने से भी बचती थी.\nप्रश्‍न आपकी लगभग कितनी कविताएं होगीं ?\nबनिए की तरह कविताओं का हिसाब नहीं रखता.\n(फिर से हंसी और इसी बीच उनके मित्र कहते हैं यह उनकी किताबों की सूची से पता चल जाएगा. तो मैं कहता हूं यह तो मैं ऐसे ही, शिंबोर्स्‍का की बात निकली इसलिए, पूछ रहा था).\nउसकी तो फोटो देखकर ही मेरे मन में मां के जैसे भाव आए और हाथ प्रणाम में उठ गए. मदर टेरेसा, शिंबोर्स्‍का और सड़क पर हमारी ग्रामीण बूढ़ी औरतें जो बैठी रहती हैं न, उन्‍हें देखकर मेरे हाथ अपने आप छाती पे (प्रणाम मुद्रा में) आ जाते हैं, मेरी इस बात पे आप भरोसा करना. और आपने मुझे इतने घंटों से देखा है तो आप समझ सकते हैं कि इस पर भरोसा किया जा सकता है. आप इतने बड़े बॉम्‍बे शहर से आए है. अगर आप में चीजों की परख है तो आदमी की भी परख होगी. (देवताले जी की इस चुटकी से भी हंसी की फुलझड़ी खिल उठी).\nप्रश्‍न जब आप पूरी न हो सकी कविताओं को छोड़ देते हें तो पता चलता है आप कितने निर्मम हैं कविता को कविता मानने में. इस संबंध में मैं यह जानना चाहता हूं कि आप अपनी कविता से कितने संतुष्‍ट हैं ?\nउत्‍तर मैं असंतुष्‍ट नहीं रहता. मेरी कविता हो गई, मेरा काम हो गया. परफेक्‍शन करना, उसको काट-छांट के सुंदर बनाना, मोहक बनाना और कविताओं के स्‍वर्ण गुंबद खड़े करने में मेरा यकीन नहीं है. मैं जमीन पर खड़ा हूं, आज की परिस्थितियों ओर दबावों के बीच हूं और आज की बात कह रहा हूं. मेरी इसमें कोई दिलचस्‍पी नहीं कि पचपन साल बाद या मेरे जाने के बाद किसी को मेरा नाम याद रहेगा या नहीं. हमें किस-किस के नाम याद हैं ?\nप्रश्‍न तो क्‍या आप यह यकीन भी करते हैं कि कविता क्‍लासिक हो जाती है ?\nउत्‍तर प्रमुख कवियों की कविताओं में यकीन करता हूं. गालिब का दीवान, तुकाराम के ग्रंथ, कबीर के पद, गुप्‍त जी की पंक्तियां, और सियारात शरण की एक कविता तो ताजिंदगी याद रहने वाली कविता है. बचपन में उसने मुझे इंसान बनाने में मदद की- 'फूल की चाह' और नवीन जी की पंक्तियों ने कि 'जिस दिन मैंने नर को देखा लपक चाटते जूठे पत्‍ते, दस दिन सोचा क्‍यों न लगा दूं आग आज दुनिया भर में''. नास्‍तिक बनने के लिए मुझे भगत सिंह का निबंध नहीं पढ़ना पड़ा. मेरी मौसी जब गांव से आती थी और मैं दस बारह साल का था तो मेरी मां कहती थी, सुखिया यह मेरा सबसे छोटा बेटा चंदू एकदम नास्तिक है. और मुझे बहुत अच्‍छा लगता था कि मैं नास्तिक हूं. और मैंने अपने मां के शब्‍दों को सार्थक करने की पूरी जिंदगी भर कोशिश की.\nप्रश्‍न यह अनायास हुआ या...\nउत्‍तर हां.. मेरी बच्‍चों वाली कविता में है कि अगर भगवान होता तो अब तक तेजाब के कुंड में कूद जाता. आप सोचो, एक बहुत बड़ा आदमी है और दानी है और उसने एक आश्रम बनाया है और लोग भूखे मर रहे हैं तो वो कैसा दानी है ? वो कृपावंत है और वो इतना ताकतवर है तो लोग भूखे क्‍यों मर रहे हैं ? नरक में होने जैसा अन्‍याय यहां क्‍यों हो रहा है. तो स्‍वर्ग क्‍या सिर्फ भगवानों के वास्‍ते है ?\nप्रश्‍न जब आप इस तरह बोलते हें तो लगता है कविता की पंक्तियां ही कह रहे हैं.\nउत्‍तर इसलिए तो कहा न कि मेरे कवि होने और मनुष्‍य होने में कोई फांक नहीं है. मैं जब पति होता हूं तब भी कवि पति होता हूं, शिक्षक था तब भी कवि शिक्षक था, बाजार में सब्‍जी खरीदता हूं तो कवि सब्‍जी खरीद रहा है. ग्राहक की तरह नहीं खरीदता हूं.\nप्रश्‍न अच्‍छा यह तो आपने बताया कि एक कविताओं की इन पंक्तियों से आपका जीवन बदल गया, यह बताइए कि कविता शुरू कब हुई ?\nउत्‍तर मैंने 1952 में पहली कविता लिखी, तब आठवीं में पढ़ता था. यह नर्मदा किनारे बड़वाह की बात है. नर्मदा में हम नहा रहे थे, तैराकी करके आया तो सूरज को देख कर कविता उमची. वो कविता जैसी तैसी थी. उसको बाद में कुछ ठीक किया और कापी में उतार दिया. फिर नौवीं में पढ़ने के लिए मुझे इंदौर शहर में आना पड़ा. तब इंदौर भी बहुत छोटा था. मेरे भाई बी. ए. में थे क्रिश्‍चियन कालेज में. एक भाई बी. कॉम. हो चुके थे. हमारे घर में बहुत सी किताबें थीं, गुप्‍त जी, बच्‍चन जी, सियाराम शरण गुप्‍त और नवीन जी की कविताएं घर में थीं. कुछ साहित्‍यकार घर पर आते थे. मेरे बड़े भाई स्‍वतंत्रता संग्राम सेनानी थे, गिरफ्तार हो चुके थे. और दूसरे भाई ने बाद में हिंदी में एम. ए. किया था. मतलब घर में साहित्‍य का माहौल था. पिताजी रामायण पढ़ते थे और मेरे नंबर दो के भाई, मुन्‍ना भैया मां को साकेत वगैरह पढ़ कर सुनाया करते थे, उसका आठवां सर्ग. मेरे भाई के एक मित्र थे प्रहलाद पांडेय शशि, वे मुझे 51-52 में एक किताब भेंट कर गए. छोटी सी किताब थी. चार आने कीमत थी उसकी और नाम था तूफान. और वो मेरी गतिविधियों के कारण मुझे तूफान कहा करते थे. उस पर उन्‍होंने लिख दिया चंद्रकांत तूफान को यह तूफान आशीर्वाद सहित भेंट. मैं उसको वांचता था. वो बहुत विद्रोही कवि थे. दूसरी कविता नौंवी की मैग्‍जीन में छपी. मजदूर शीर्षक था उसका. तो मेरी कविता की जमीन यही है – साधारणता की. मेरे बारे में कहते हैं कि यह तो अकविता से आया हुआ कवि है, तो मैं चकित हो जाता हूं. जो अकविता की शुरुआत का समय था तब मैं होशंगाबाद जिले की सुहागपुर तहसील के पिपरिया टप्‍पे में (जहां से पचमढ़ी और छिंदवाड़ा जाते हैं) में हिंदी का व्‍याख्‍याता या कहें सहायक प्राध्‍यापक था. तब तक मेरी बहुत सी कविताएं ज्ञानोदय और धर्मयुग में छप चुकी थीं.\nप्रश्‍न थोड़ा सा पीछे लौटें, अभी जो आपने कहा था कि कविता जैसी आती है, मैं कह देता हूं. मैं जानना चाहता हूं कि आप कविता में क्राफ्ट को कितना महत्‍व देते हैं.\nउत्‍तर मेरा जो कथ्‍य है या मेरी बात है वही तय करती है मेरी अभिव्‍यक्ति और भाषा. और शिल्‍प शब्‍द से मेरा कोई घनिष्‍ट वास्‍ता नहीं है. मैं हिंदी का प्राध्‍यापक भी रहा पर मैंने कविता को इस तरह से कभी नहीं पढ़ाया. डोरिस लेसिंग (नोबल पुरस्‍कार प्राप्‍त ब्रितानी उपन्‍यासकार) से मेरी सितंबर 1987 में इटली में बातचीत हुई थी.\nप्रश्‍न तो डोरिस लेसिंग से क्‍या चर्चा हुई ?\nजब उन्‍होंने पूछा क्‍या करते हो तो मैंने कहा बीस साल से साहित्‍य का प्राध्‍यापक हूं. वो कुछ पूछना चाहती थीं. मैंने कहा मेरी अंग्रेजी अच्‍छी नहीं है. उन्‍होंने कहा घबराओ मत मैं भी अफ्रीका में पढ़ी हूं और बहुत संघर्षपूर्ण जीवन बिताया है. मैं भद्र समाज की अंग्रेजी बोलने वाली नहीं हूं. और उससे मुझे कुछ फर्क नहीं पड़ता. फिर उन्‍होंने कहा कि साहित्‍य पढ़ाते हो तो सब विद्यार्थी साहित्‍य से विमुख हो जाते होंगे. पढ़ने के बाद कविता से उनका कोई रिश्‍ता नहीं बचता होगा. तो मैंने कहा, नहीं मैं वैसे नहीं पढ़ाता. जिन छोटी छोटी जगहों में मैंने पढ़ाया वहां साहित्‍य के प्रति अनुराग जगाया. पत्रि‍का, साहित्‍य, कविता पढ़ने वाले मेरे छात्र वहां मिल जाएंगे. मैंने अपनी पत्रि‍काएं उनको दीं. कई जगह मैंने वादा लिया कि मेरे जाने के बाद पत्रि‍का निकले. राजगढ़, पिपरिया से निकलीं. पिपरि‍या से वंशी माहेश्‍वरी तनाव अब तक निकालते हैं. ये बीए में थे उस समय. आकंठ निकला. मैंने पहली बार वहां मुक्तिबोध दिवस मनाया था. वहां भवानी प्रसाद मिश्र आए, हरि शंकर परसाई आए, मुकुट बिहारी सरोज आए. हमने वहां कई आयोजन किए.\nतो डोरिस लेसिंग ने कहा कि साहित्‍य को पढ़ाने की जो विधि है, जिसमें यांत्रि‍क ढंग से पढ़ाया जाता है, परिभाषा, तत्‍व आदि.. जैसे जीव विज्ञान के लाग चीर-फाड़ करते हैं उस तरह से पढ़ाया जाता है. यह तरीका साहित्‍य के सौंदर्य को, उसकी अनुभूति को, उसके मनोभाव और मनोजगत को नष्‍ट करता है. परीक्षा के वास्‍ते पढ़ाया जाता है. कुंजी की तरह. मैंने कहा मैंने ऐसा कभी नहीं पढ़ाया. अपने पढ़ाने से मुझे बहुत संतोष भी है. मैं तो कविता को अभिव्‍यक्ति मानता हूं कि कवि कैसे बात कह रहा है.\nप्रश्‍न आप पिछले पांच दशकों से लिख रहे हैं, अपनी कविता में आपने इस दौरान किस-किस तरह के बदलाव महसूस किए हैं.\nउत्‍तर मैं तो एक निरंतरता में लिख रहा हूं. मैं चीजों को काट काट कर कि पांच साल बाद, दस साल बाद क्‍या हो गया, उस तरह से नहीं देख पाता. जो परिवर्तन होता है, नया घटित होता है, वह उसी निरंतरता में समाहित होता है. घटनाओं को अलग करके नहीं सोचता कि अमुक जगह आतंकवादी हमला हो गया तो वह अलग घटना है. सब निरंतरता में ही चलता है. आतंकवादी महाभारत और रामायण युग में भी थे. और अंग्रेजों ने हम पर जो आक्रमण किया, वह तो भद्र आतंकवाद था, जो मैकाले ने हमारी रीढ़ की हड्डी तोड़ी. उसने 1835 में ब्रिटिश संसद में भाषण दिया था कि हिंदुस्‍तानी बहुत अच्छे हैं, मैं इस कोने से उस कोने, उस कोने से इस कोने में चारों ओर घूमा हूं. उन्‍हें मैंने भीख मांगते नहीं देखा, वे बहुत निष्‍ठावान हैं, समर्पित हैं, सीधे सच्‍चे हैं, और एक दूसरे को ठगते नहीं हैं. हम हिंदुस्‍तान को जीत नहीं सकते. किंतु यदि उन्‍हें जीतना है तो इनकी रीढ़ की हड्डी तोड़ना पड़ेगी. इनकी भाषा, इनके विचार आरैर इनकी जमीन से इनको उखाड़ना पड़ेगा. अंग्रेजों ने यह किया और वो इसमें कामयाब हो गए. और हम बेवकूफों की तरह उस कामयाबी को बर्दाश्‍त करते रहे.\nप्रश्‍न और आजादी के बाद उसी पथ पर चलते रहे.\nउत्‍तर हां. और आजादी तक जो हमारा सांस्‍कृतिक आंदोलन था, उसको हमने समझा कि 15 अगस्‍त 1947 को हमारा काम पूरा हो गया. जबकि वह प्रारंभिक चरण था. उसको आगे बढ़ाना था. हम उससे भटक गए. और गांधी जी को अप्रासंगिक समझ बैठे. ठीक है हमें दुनिया की समझ को ग्रहण करना था, हमें तरक्‍की करना थी. वैचारिक समृद्धि करना थी. पर उधार लेकर नहीं. जो चीजें थीं, उन्‍हें आत्‍मसात करके, अपना बना के करना था. वो हमने नहीं किया.\nप्रश्‍न तो आज के भूमंडलीकरण के दौर में, बहुराष्‍ट्रीय कंपनियों की पूंजी के दौर में गांधी जी आपको कहीं उम्‍मीद की तरह दिखते हैं या आज भी प्रासंगिक लगते हैं ?\nउत्‍तर गांधीजी, लोहिया, कबीर, तुकाराम, जेपी, ये कभी अप्रासंगिक होंगे ऐसा मुझे नहीं लगता. यदि मनुष्‍य जाति की सहजता, सादगी, जीवंतता, मानवीयता, प्रेम, सद्भाव, करुणा को बचाना है और स्‍वार्थ से या माया, लोभ से बचना है तो ये हमारे स्‍थाई प्रेरक तत्‍व हैं.\nप्रश्‍न मैं आपसे यह जानना चाहता हूं जिसकी हालांकि साहित्यिक हलकों में प्रायः चर्चा भी होती है कि आपके हिसाब से बुजुर्ग और युवा साहित्‍यकारों में परस्‍पर किस तरह का संवाद होना चाहिए ?\nउत्‍तर बुजुर्ग को न समझना चाहिए बुजुर्ग और युवा को न समझना चाहिए युवा. उनमें मित्रवत्, आत्‍मीय रिश्‍ता होना चाहिए किंतु अतिनिकटता से सम्‍मान नष्‍ट होता है, इसकी जिम्‍मेदारी युवाओं की है. अगर एक बुजुर्ग कवि उनको प्‍यार अधिकार और सम्‍मान देता है तो युवा उसकी टोपी न उतारने लग जाएं. और बुजुर्ग की जिम्‍मेदारी है कि युवा को निरक्षर समझ कर अपनी हर बात उस पर थोपने न लग जाए.\nप्रश्‍न आखिर में सनातन किस्‍म का सवाल है, हालांकि आपने शुरू में मनुष्‍य होने और कवि होने की व्‍याख्‍या की, पर क्‍या जो अच्‍छा मनुष्‍य होगा वही अच्‍छा कवि होगा ?\nउत्‍तर अच्‍छा मनुष्‍य है और अच्‍छा कवि अगर नहीं भी है तो वह हमारे लिए ज्‍यादा वरेण्‍य है. बुरा आदमी अच्‍छी कविता नहीं लिख सकता. वो कविता तैयार कर लेता है. जेसे मिलावटी व्‍यापारी अच्‍छा पेटेंट तैयार कर लेता है. हमें सावधान रहना चाहिए. और हमें तमीज होना चाहिए कि हम फर्क कर सकें. अगर फर्क करने की तमीज नहीं है तो हमारे लिए सब एक सरीखे हैं.\nप्रश्‍न मतलब यह एक बुनियादी शर्त की तरह हो जाता है...\nउत्‍तर अच्‍छा आदमी हुए बिना कविता काहे को करेगा कोई ? उसको बुखार आ रहा है ? क्‍या किसी वैद्य ने कहा है ?\nप्रश्‍न कई लोग तो कर लेते हैं न ...\nउत्‍तर वो करते हैं तो उन पर डाउट करो. संदेह शब्‍द काहे के वास्‍ते है ? बहुत बडा़ शब्‍द है. हर चीज पर अपुन संदेह ही तो कर रहे हैं. यह सारी बहस संदेह के कारण है क्‍योंकि हमें ठगा जा रहा है. और हम संदेह नहीं कर रहे.\nअनूप जी. इतना समय निकालने के लिए आपका बहुत बहुत धन्‍यवाद.\nप्रस्तुतकर्ता Anup Sethi पर 12:02 AM\nलेबल: काव्‍य विचार, चंद्रकांत देवताले, चिंतनद‍िशा, बातचीत, समकालीन कविता\nअनूप शुक्ल June 9, 2013 at 7:51 AM\nअच्छा लगा इसे पढ़कर। पोस्ट करने के लिये आभार!\nAnup Sethi June 9, 2013 at 10:20 AM\nपढ़ने और प्रतिक्रिया देने के लिए धन्‍यवाद. देवताले जी की बातें हैं ही सच्‍ची और खरी.\nगिरिजा कुलश्रेष्ठ June 9, 2013 at 2:57 PM\nदेवताले जी से आपका साक्षात्कार बहुत ही अच्छा व उपयोगी है । मेरे विचार से हर अच्छा कवि ऐसा ही सच्चा और धरातल के स्तर पर ही सोचता होगा । बहुत सुन्दर ।\nAnup Sethi June 9, 2013 at 8:10 PM\nगिरिजा जी, धरातल के स्‍तर पर सोचने की आपकी बात काबिले गौर है, न सिर्फ कवियों के लिए बल्कि कलाकर्म में लगे सभी व्‍यक्तियों के लिए. आभार.\nGGShaikh June 9, 2013 at 4:24 PM\nएक बहुत ही अलग तरह का साक्षात्कार रहा चंद्रकांत देवताले जी से ...\nबहुत सी बातें उनके अनुभव का निर्णायक फ़ोर्स लिए हुए थी ...\nहमारे कितने ही राजकीय नायकों को, हमारे कितने ही बाबाओं को,\nहमारे बने हुए कई रहनुमाओं को वे एक निर्भ्रांत दृष्टि से देख परख\nसकते हैं ...हमारे वर्तमान समय का सही चित्रण है उनकी सोच के\nदायरे में ...\nप्रकृति और मनुष्य के कितने क़रीब व उनसे संलग्न है देवताले\nजी ...कविता में शिल्प को लेकर भी उनके विचार पहली बार सुने जो\nमौलिक भी लगे ...शिल्प के नाम पर कुछ कहने को हमारा गला\nतो न घोंटा जाए ...! शिल्प की महत्ता अपनी जगह है पर देवताले जी के\nविचारों से भी असहमत नहीं हुआ जाए ...आज जहां समृद्धि है वहां\nअसुख है, समृद्धि को दूर से देखने वालों को भी असुख है ...और जो\nवंचित है उनका जीवन तो नर्कागार के धरातल में धंसता ही जा रहा है ...\nआज ज़्यादातर लोग पैसों के घपला व्यवहोरों में अपने जीवन को और\nअपने परिवार को नर्कागार बनाए जा रहा है ...\nश्री चंद्रकांत देवताले जी की कविताएं तो नहीं पढ़ी है पर यहाँ उनका\nपरिचय बहुत ही सुखद रहा ...हमारे राष्ट्र के वर्तमान का एक सही परिप्रक्ष्य\nहै उनके दर्शन और चिंतन में ...\nअनूप शेठी जी आपका भी धन्यवाद इस साक्षात्कार को लेने के लिए और\nहम तक पहुँचाने के लिए ...बहुत कुछ आपने कहेलवा लिया श्री चंद्रकांत\nदेवताले जी से क्योंकि आपके प्रश्न ही उतने अर्थपूर्ण और महत्वपूर्ण थे ...\nAnup Sethi June 9, 2013 at 8:51 PM\nशेख साहब आपने देवताले जी की बातों को सही पकड़ा है.\nSHAMMI June 9, 2013 at 6:29 PM\nचंद्रकात देवताले जी के साथ आपका यह साक्षात्कार नवोदित लेखकों के कविता कर्म में सहायक सिद्ध होगा।\nAnup Sethi June 9, 2013 at 8:52 PM\nवरिष्‍ठ लेखक से मार्गदर्शन मिले, यह तो अभीष्‍ट होता ही है.\nअजेय July 1, 2013 at 12:04 PM\nसही कहा . ये साक्षात्कार कविता के नए लेखकों के लिए बहुत उपयोगी है . साथ में उन पुरानों के लिए भी, जो जो भूल गए हैं कि उन्हो ने कविता लिखना शुरू क्यों किया था .\nUday Prakash June 10, 2013 at 5:56 AM\nबहुत पहले कभी एक ज़माने के बहु चर्चित मार्क्सवादी आलोचक जार्ज लुकाच की एक असर डालने वाली किताब पढी़ थी, -'अंटोलाजी आफ़ पोएट एंड पोएटिक सेल्फ़' (ऐसा ही कुछ शीर्षक था. उसमें तमाम तथ्यों और संदर्भों के साथ यह चेतावनी दी गयी थी कि कवि को अपने आत्म को काव्यात्म से कभी मिलाना नहीं चाहिए. ऐसा होने पर कवि के जीवन में त्रासदियां पैदा होती हैं.\nलेकिन देवताले जी का यह साक्षात्कार पढ़ते हुए बार-बार लगता रहा कि वे एक ऐसे विरल कवि हैं, जिन्होंने कभी अपने सेल्फ़ को विभक्त नहीं होने दिया. यह जीवन कविता का ही जीवन था. ...और है. हम सब जानते हैं कि जब कभी धूमिल ने कहा था कि कविता पूरे आदमी की खुराक मांगती है, तो उनका यह वक्तव्य कितने-कैसे अनुभवों के बीच से पैदा हुआ होगा.\nयह एक बहुत अच्छा और कभी न भुलाया जा सकने वाला साक्षात्कार था. आपका आभार अनूप जी.\nAnup Sethi June 10, 2013 at 9:35 AM\nउदय जी, आपने देवताले जी के पाठ के हवाले से कवि और मनुष्‍य के अंतर्संबंधों पर सटीक टिप्‍पणी की है. इससे इस चर्चा को और आयाम मिलते हैं.\nमेरे मन में संकोच था कि यह 'ऐसी सी ही' बातचीत है पर आपने इसका महत्‍व रेखांकित करके मेरे लिए मुंबई की पहली बौछारों को और खुशनुमा बना दिया.\nकल ओमा शर्मा जी ने भी फोन पर इस साक्षात्‍कार के महत्‍व को समझाया था.\nAnup Sethi July 11, 2013 at 10:24 PM\nअजेय की यह टिप्‍पणी स्‍पैम में फंस गई थी और मुझसे गलती से डिलीट हो गई। संयोग से मेल में मिल गई।\nउदय जी की टिप्पणियाँ हमेशा एक अलग एंगल लिए होतीं हैं । और विचार के नए आयाम प्रस्तुत करती हैं.... *सेल्फ को विभक्त न होने देना* मुझे एक रूहानी ( माने अभौतिक) उपलब्धि लगती रही है जो कि अनिवार्य रूप से निर्लिप्तता और साक्षी भाव से जुड़ा प्रश्न है . अब यह तय करना बड़ा कठिन है कि कवि की इस वेयक्तिक उलझन और जद्दो जहद का सामूहिक पाठ क्या होगा ? देवताले जी इस रूहानियत से एक दम अप्रदूषित दिखते हैं अपने इस साक्षातकार में. क्या उन की कविता में उन की इस उपलब्धि के संकेत / आशय / ध्वनियाँ नहीं दिखतीं ? जिज्ञासा है\nआशुतोष कुमार June 10, 2013 at 10:41 AM\n''जैसे मनुष्य होना मेरा पेशा नहीं है , उसी तरह कवि होना भी मेरा पेशा नहीं है .''\nkailash June 10, 2013 at 11:29 AM\nपढ़कर सुनता रहा और देर तक डूब गया .\nविजय कुमार June 10, 2013 at 1:06 PM\nयह बहुत ही सुन्दर बातचीत है. देवताले जी हमेशा ही जीवन- उष्मा से लबालब व्यक्ति रहे हैं . उनकी यह सहजता मार्मिक भी है और चीजों के आर – पार देखती हुई भी. यह हमें जीना सिखाती है .बधाई !!\nAshok Kumar Pandey June 10, 2013 at 2:35 PM\nयह पंक्ति जैसे भीतर बैठ गयी "ग्राहक की तरह कवि नहीं खरीद सकता"!\nदेवताले जी का यह साक्षात्कार पढ़कर वैसा ही लगा जैसा उनसे फोन पर बतियाते हुए या उनके घर पर बैठकर बतियाते हुए लगता है...जीवन और कविता में इतना एक्य कम ही दिखता है कहीं...\nravindra vyas June 10, 2013 at 4:55 PM\nbahut marmik. yah padh kar maine unse abhi baat ki!\nniranjan dev sharma June 11, 2013 at 10:04 PM\nरचनात्मकता को 'मांग और पूर्ति' का सिद्धांत समझने के दौर में सच्चे कवि और सच्ची कविता की समझ इस साक्षात्कार को पढ़ने के बाद स्पष्ट होती है . यह साक्षात्कार हर ईमानदार और सच्चे लेखक को आश्वस्त करता है, भरोसा दिलाता है अपने रास्ते पर बिना कोई समझौता किये आगे बढ़ने का . धन्यवाद .\nओम निश्‍चल June 11, 2013 at 11:18 PM\nआदरणीय अनूप सेठी जी\nदेवताले जी से आपकी बातचीत उनके कवि और मनुष्‍य रूप को खोलती है तथा बताती है कि तमाम कृत्रिमताओं से अलग यह कवि कविता वैसे ही करता है जैसे जीवन जीता है। साफगोई इसकी कविता और बतकही दोनों का सहज सुभाव है।\nबधाई ऐसी बातचीत के लिए।\nGanesh Pandey June 12, 2013 at 8:53 AM\nअच्छे साक्षात्कार के लिए, बधाई।\nआज की कविता का दुर्भाग्य यह कि कविजीवन में उस तलुएभर जमीन को बचाने का भाव नहीं है, जिस पर वह खड़ा है। आसपास के बित्ताभर जमीन को बचाना तो उसके लिए बहुत मुश्किल काम है। कवि बेचारा, हजार तिकड़म से मिला अपना चुटकीभर यश और दो कौड़ी का तमगा बचाये या मनुष्यता का परिसर ? काश, कविजी लोग देवताले की तरह सचमुच मनुष्यता की चिंता में लगते।\nअपर्णा मनोज June 13, 2013 at 7:18 PM\nअच्छे साक्षात्कार के लिए बधाई, अनूप सर .\nइंसान और कवि का एकसाथ होना ..\nमैं ज़मीन पर खड़ा हूँ,आज की परिस्थितियों और दबाबों के बीच हूँ और आज की बात कर रहा हूँ ..\nबुरा आदमी अच्छी कविता नहीं लिख सकता .वो कविता तैयार कर लेता है ,जैसे मिलावटी व्यापारी अच्छा पेटेंट तैयार कर लेता है\nकल्पना पंत June 14, 2013 at 11:30 AM\nकविता तो जिन्दगी लिखती है महत्व्पूर्ण साक्षात्कार\n' मिसिर' June 15, 2013 at 9:03 AM\nइस साक्षात्कार से देवताले जी के अनमोल विचार जानने को मिले । प्रकाशक को बधाई और धन्यवाद ।\nकुशलकुमार June 16, 2013 at 8:26 PM\nबहुत दिनों बाद किसी ने भाषा और हमारे होने पर खरी-खरी बातें कहीं। पढ़ कर बहुत ही खुशी हुई। देवताले जी ने जहां ऊंगली रखी है उस बित्ता भर जमीन का ही तो रोना है। सच है हम एक दूसरे को नहीं ठगते हैं हम सदियों से खुद को ही ठगते आ रहे हैं। मैकाले का उदाहरण तो सभी देते हैं पर यह कोई नहीं बताता है कि हम मैकाले को गलत सिद्व करने के लिए क्या करें कि हम उसके भूत से मुक्त हो सकें। एक सार्थक बातचीत प्रस्तुलत करने के लिए अनूप जी को बधाई।\nAnup Sethi June 18, 2013 at 11:21 PM\nभोपाल से आग्‍नेय जी ने फोन पर बताया कि इस बातचीत में डोरिस लेसिंग, जिनसे देवताले जी की मुलाकात का जिक्र है, ब्रिटिश उपन्‍यासकार हैं, इटली की नहीं. इस तथ्‍यात्‍मक भूल के लिए खेद है. बातचीत में सुधार कर दिया है. विकीपीडिया का लिंक भी दे दिया है ताकि लेखिका के बारे में और जानकारी प्राप्‍त की जा सके.\nअजेय July 1, 2013 at 11:32 AM\nजी बहुत सुन्दर . देवताले जी की अपनी कविताओं जैसे ही सहज विचार हैं उन के ; कविता के बारे में . पर एक बात यह है कि अच्छा आदमी हुए बिना ही बहुत से लोग कविता लिखना मेनेज कर लेते हैं .उन्हे कोई बुखार नहीं आया होता और न ही किसी डॉक्टर ने कहा होता है . मुझे लगता है वे केवल अच्छा *दिखने* के लिए कविता करते हैं और यह पक्का है कि वे इधर बहुसंख्यक हैं . पहले भी वे बहुसंख्यक ही रहे होंगे ..... अब उन सब पर डाऊट करने बैठेंगे तो अपनी कविता के लिए समय नहीं मिल पाएगा . बेहतर यही होगा कि हम अपनी कविताओं इस मेनेजमेंट टेक्टिक्स से बचा रक्खें. हम अपने *बुरे* को भी अपने पाठक के सामने उघाड- रखना सीखें .... पूरी सहजता के साथ.\nAnup Sethi July 11, 2013 at 9:33 PM\nजय प्रकाश जी की टिप्‍पणी मेल में मिली जो यहां नहीं दिखी। स्‍पैम में फंस गई थी। वहां अजेय की भी एक टिप्‍पणी थी। गलती से दोनों डिलीट हो गईं। जय प्रकाश की मेल से पेसट कर रहा हूं।\nअनूप जी,कवि की आत्मीयता के घेरे में कोई भी सहज ही शामिल हो जाता है। देवताले जी की सहजता उनसे मिलते ही फ़ौरन घेर लेती है। तस्वीर में जिस तरह से उन्होंने आपको अपनी बांहों में घेर लिया है,उसे देख कर मुझे कुछ वर्ष पूर्व उनसे हुई मुलाक़ात की याद आ रही है। बारनवापारा ( रायपुर ) के जंगल में एक रेस्ट हॉउस में कविता शिविर में हम तीन दिन साथ रहे थे।एक सुबह सैर से लौटने पर किसी ने हमारी तस्वीर उतारी, जिसमें ठीक उसी मुद्रा में उनका दाहिना हाथ मेरे कंधे पर था, जिस तरह से उनके साथ आपकी तस्वीर में। आपने ठीक कहा है ,और उनसे मिल कर सहज ही महसूस होता है, कि उनकी बातचीत भी कविता की तरह होती है --संवेदना और आत्मीयता की गर्माहट से भरी हुई। विचार और कर्म की एकता से ही वह नैतिक संवेदनशीलता उत्पन्न होती है ,जो एक कवि की पहचान है. चंद्रकांत देवताले की कविता में यह भरपूर है. एक उम्दा साक्षात्कार के लिए आपको आभार\nशिव कुमार मिश्र चले गए\nअसगर अली इंजीनियर को सलाम